
PROOEMIUM 


Quamquam nihil ab iis qui de latinis litteris gallice scri- 
bunt saepius laudatur quam illud nostri Racine « Tacitus 
omnium veterum optimus pictor », tamen quid haec vox 
significet et quo pertineat, mira inter eos dissensio est. 
Quidam enim Tacitum, dum, Racine auctore, laudant 
quod inter pictores praesliterit, reipsa laudant quod 
hominum mores penitus cognoverit. Alii Annalium et His- 
loriarum locos praecipue admirantur in quibus virorum 
illustrium indoles summatim definitur et vita breviter 
judicatur; nec animadvertunt tales locos eo rarius in 
Taciti operibus apparere quo minus eos qui ante ipsum 
historiam scripserunt vestigiis sequatur; velut Nisard : 
« Verisimile est, inquit, Racine, cum Tacitum omnibus 
antiquitatis pictoribus praetulit, locos meminisse in quibus 
clarorum virorum effigies adumbrantur; non tam enim 
veterum artem meliorem reddidit quam novam invenit !. » 


1. « Racine songeait sans doute aux portraits de Tacite quand il l'a 
appelé le plus grand peintre de l'antiquité. Ce n'est pas l'art des anciens 
perfectionné, c'est un arl nouveau. » Nisard, Les quatre grands historiens 
latins, p. 982. 


—À—— YARU m 

Alii, quod nonnullas paludum aut maris species descri- 
pserit, illum in eorum numerum adscribunt qui regionum 
situs depingere solent : « Haud scio an is qui hominum 
animos acutissime introspexit, inquit Burnouf, idem in 
regionibus pingendis maxima sit usus et claritate colorum 
et varietate '. » His cum nostrae aetatis scriptoribus 
potissimum comparandus esse videtur : « Tacitus ad 
recentium clarissimos propius accedit quam ad veteres, 
et ad Saint-Simon nostrum quam ad Sallustium aut ad 
Livium ? »; illis, potissimum cum Homero : « Quamvis 
hoc mirum videri possit, tamen Tacitum cum Homero 
aut La Fontaine aequare non dubitaverim ; adeo studet ne 
minima quaeque, dummodo sint necessaria, omittantur ?. » 
Denique, quemadmodum pauci eum cum in lineamentis 
subtiliter ducendis tum in partibus optime disponendis 
eminere censent, ita plerumque ob eximium quendam 
colorum splendorem laudibus extollitur. 

Mihi ad hoc opusculum aggredienti est in animo primum 
ostendere, si possim, Tacitum non solum in clarorum 
virorum efligie exprimenda, sed in omnibus operis partibus 
summum fuisse pingendi artificem; nec quemquam exsti- 
tisse qui actas et ab oculis remotas res et sub suos et 

1. « L'écrivain qui pénétra le plus avant dans les replis du cceur humain 
est peut-étre encore celui qui a trouvé pour peindre le monde physique 
les couleurs les plus riches et les plus habilement nuancées. » Burnouf, 
OEuvres complétes de Tacite traduites en francais, Introduction, p. 12. 

2. « Tacite est plus pres, dans les portraits, des modernes illustres que 
des anciens, et de notre Saint-Simon par exemple que de Salluste ou de 
Tite-Live. » Nisard, op. laud., p. 282. 

3. « Quelque étrange que puisse paraitre à premiere vue le rapproche- 
ment, Tacite me rappelle Homére ou La Fontaine pour le soin qu'il prend 
de n'omettre aucun détail essentiel au récit. » Delboeuf, Promenade à tra- 


vers les siv premiers livres des Annales de Tacite. Liége, Desoer, 1889, p. 3. 
(Extrait de la Revue de lInstruction publique en Belgique, vol. XXXII, 1889.) 

sub legentium oculos facilius subjiceret; idque ita ejus 
peculiare fuisse ingenium, ut omnia in quasdam picturas 
converteret, vel ea quae liceret in picturas non convertere, 
immo ea quae viderentur non posse converti in picturas. 
Dein palam facere velim, contra ac sentit major pars, 
Tacitum non tam iis qui pingunt quam iis qui sculpunt 
esse cognatum ; simul, in quibus rebus describendis potis- 
simum enituerit, exquiram. Post, cum quibusdam et vete- 
ribus et recentibus scriptoribus comparabitur, non ut 
doceamur utrum inter pingendi artifices principatum ser- 
vare an alicui palmam concedere debeat, sed quo certius 
fiat, quibus terminis ipsius ingenium saeptum teneatur. 


CAPUT PRIMUM 


QUAE SIT PRAECIPUA TACITI FACULTAS 


Dum La Bruyere affirmat omnem scriptorum artem in 
eo esse ul bene definiant et bene depingant, suam ipse 
arlem laudat'; quod facere solent, quotiescumque de 
bene scribendo aliquid praecipiunt, ii qui bene scribunt. 
Itaque ad omnes qui scribunt praeceptum transfert quod 
solum ad eos spectat qui scribendo depingunt. Est enim 
boni pictoris et bene definire et bene depingere. Dici 
autem potest eum bene definire qui res quales sunt aspiciat, 
et eum bene depingere qui faciat ut quales ipse aspiciat 
tales a legentibus quoque aspiciantur. Qua facultate nemi- 
nem unquam exstilisse affirmaverim qui magis quam 
Tacitus praeditus fuerit : dico eum cunctas praeteriti spe- 
ctaculi partes sibi cogitatione posse depingere, tamquam 
ante ejus oculos reipsa positae essent. 


1. « Tout le talent d'un auteur consiste à bien définir et à bien peindre. » 

I 


Tacitum quidquid describat animo cernere, argumento 
est quod ea verba in ore semper habet quibus ii soli uti 
possunt qui rebus gerendis interfuerunt. Quemadmodum 
enim Victor Hugo verbum « vidi » ponere solet, cum 
dicere cupit sibi aliquid in mentem aut memoriam subito 
intrasse : 

Je vis dans la nuée un clairon monstrueux.... 


Je vis cette faucheuse : elle était dans un champ.... 
Un soir dans un chemin je vis passer un homme.... ! 


ita Tacitus de camporum, pugnarum, litorum facie semper 
loquitur : « Eadem freto, litori, campis facies. » — « Non 
una pugnae facies... »; cumque significare vult duas res 
aut similes fuisse aut dissimiles, dicit eas non potuisse 
discerni : « Neque discerneres proximos alienos *. » 
Immo, res ab oculis remotas tam lucide contemplatur, 
ut cum praeleriti temporis aliquod spectaculum sua arte 
renovaverit, ipse gaudeat doleat, ira misericordia afficiatur. 
Unde fit ut saepissime, quod facere solet etiam noster 
Balzae, nàrrationem clamore abrumpat. Vix enim Vitel- 
lium (ut res exemplis illustretur) ad Gemonias a militibus 
ductum aspexit cum horrescit et exclamat : « Laniata 
veste, foedum spectaculum, ducebatur, multis increpan- 
tibus, nullo inlaerimante. » Nec minus foedum spectaculum 


1. Vide L. Mabilleau, Victor Hugo (Collection des Grands Écrivains), 
p. 101. 
: 2. A, T, 70; H., IT, 42; A., III, 4. 


Tg 

illi esse videntur iidem milites, dum Romae, quo post 
Othonem victum superbi penetrarunt, ut quemque fert 
impelus, per vias errant, et barbarorum more insolenter 
se gerunt : « Nec minus saevum speclaculwm erant ipsi, 
tergis ferarum et ingentibus telis horrentes, cum turbam 
populi per inscitiam parum vitarent, aut ubi lubrico viae 
vel occursu alicujus procidissent, ad jurgium, mox ad 
manus et ferrum transirent. » Cum paulo post ipsum 
Vitellium, aquilis et copiis circumdatum, Romam curru 
ingressum esse narrare incipit, magnificum illud agmen 
statim discernit, miratur, laudat : « Decora facies et non 
Vitellio principe dignus exercitus '! » 

Quas voces noli putare artis esse, non naturae. Nam 
spectaculis quae depingit adeo praesens adest Tacitus, ut 
nihil describat nisi quae rem ex aliquo certo loco aspicienti 
sub oculos casura erant. Quod tibi compertum erit, si 
quemadmodum in Annalibus tempestas illa qua Germanici 
classis jactata est narretur, consideraveris : « Ac primo 
placidum aequor mille navium remis sirepere aut velis 
inpelli; mox atro nubium globo effusa grando, simul 


1. H., HI, 84; H., II, 88; H., II, 89. 

Vide etiam : H., I, 40: Agebatur huc illuc Galba vario turbae flucluantis 
inpulsu, completis undique basilicis ac templis, lugubri prospectu. 

H., II, 70 : Inde Vitellius Cremonam flexit et spectato munere Caecinae 
insistere Bedriacensibus campis ac vesligia recentis victoriae lustrare 
oculis concupivit, foedum atque atroz spectaculum. 

H., III, 31 : Aspernantem tumentemque [Caecinam] lacrimis fatigant, 
extremum malorum, tot fortissimi viri proditoris opem invocantes. 

H., III. 83 : Saeva ac deformis urbe tota facies. 

H., V, 11 : Turres, ubi mons juvisset, in sexagenos pedes, inter devexa 
in centenos vicenosque attollebantur, mira specie ac procul intuentibus 
pares. 

À., XI, 17 : Interim Messalina... componere preces... lantum inter 
extrema superbiae gerebat. 

variis undique procellis incerti fluctus prospectum adimere, 
regimen inpedire '. » In aliquam romanae classis navem 
Tacitus se contulit, nec tempestatis quidquam aliud de- 
séripsit nisi quod ex hac nave percipere potuit : effundi 
grandinem, incertos esse fluctus, prospectum adimi, naves 
non jam posse moveri. Immo verborum ordo cum ordine 
rerum ita congruit, ut primum esse in caelo nescio quid 
atri, dein nubes esse collectas, post effundi aliquid, mox 
grandinem esse quae effundatur, intellegamus. Denique, 
quia maris impetus remorum usum prohibuit cum maxime 
grando effusa oculorum aciem praestringerel, ita ut res 
utraque (tenebras dico et remigii intermissionem) ex 
utraque causa (grandinem dico et ventum) proficisci vide- 
retur, verborum cum dispositione tum sono palam fecit 
Tacitus utramque in eodem temporis vestigio accidisse : 
« mox atro nubium globo effusa grando, simul variis 
undique procellis incerti fluctus prospectum adimere, 
regimen inpedire *. » 

Sunt igitur quae Tacitus non describat, quia non videt : 
dico ea quae ex illo loco in quem cogitalione se contulit 
aspici non poterant : unde concludo eum actas res tam enu- 
cleate sibi pingere quam si agendis interfuisset. Adde nunc 
quod alia sunt quae nec describit nec videt : ea dico quae 
animadvertere non potuisset quicumque iia aut ita affectus, 
hac aut illa cura esset sollicitatus; unde concludam eum 
spectaculis quorum imaginem revocat pariter commoveri 
atque erant commoti qui iis adfuerunt. 

1. A., II, 23. 

2. Mihi igitur non videlur legendum esse, ut Aemilio Jacob : « Mox 


atro nubium globo effusa grando. Simul variis undique procellis incerti 
fluctus prospectum adimere, regimen impedire. » 

Quomodo Tacitus noster et Suetonius Vitellii morlem 
narrent comparemus. 

« Extractus e latebra, inquit Suetonius, sciscitantes, quis 
esset (nam ignorabatur) et ubi esse Vitellium sciret, men- 
dacio elusit; deinde agnitus, rogare non destitil, quasi 
quaedam de salute Vespasiani dicturus, ut custodiretur 
interim vel in carcere, donec religatis post terga manibus, 
injecto cervicibus laqueo, veste discissa seminudus in 
forum tractus est inter magna rerum verborumque ludi- 
bria, per totum Viae Sacrae spatium, reducto coma capite, 
ceu noxii solent, atque etiam menlo mucrone gladii 
subrecto, ut visendam praeberet faciem neve summitteret, 
quibusdam stercore et. caeno. incessentibus, aliis incendia- 
rium et patinarium vociferantibus, parte vulgi etiam cor- 
poris vitia exprobrante ; erat enim in eo enormis proceritas, 
facies rubida plerumque ex vinulentia, venter obesus, 
alterum femur subdebile impulsu olim quadrigae, cum 
auriganti Gaio ministratorem exhiberet. Tandem ad Gemo- 
nias minutissimis ictibus excarnificatus atque. confectus 
est 1. » 

« Vitellium, inquit Tacitus, infestis mucronibus coactum 
modo erigere os et offerre contumeliis, nunc cadentes 
statuas suas, plerumque rostra aut Galbae occisi locum 
contueri, postremo ad Gemonias, ubi corpus Flavii jacuerat, 
propulere. Una vox non degeneris animi excepta, cum 
tribuno insultanti se tamen imperatorem ejus fuisse re- 
spondit; ac deinde ingestis vulneribus concidit?. » 

Haud scio an rem primo aspectu consideranti palma 


1. Vitellius, XVII. 
2. H., III, 85. 

Suelonio esse concedenda videatur. Nam Vitellium per 
totum Viae Sacrae spatium esse cruciatum Tacitus non 
refert. Nullum verbum facit nec de iis qui imperatorem 
suum, inermem et religatum, stercore et caeno incessie- 
runt, nec de iis qui incendiarium aut patinarium voca- 
verunt, nec de pessima ista plebis parte quae corporis vitia 
exprobrabat. Sed hoc silentium ne miremur. Vehementer 
enim commotus (ut eum necesse erat atrocissimo specta- 
culo commoveri), omnia observare non potuit : ad ipsius 
spectaculi saevitiam animum diligentius intendebat quam 
ul per quam viam princeps raperetur notare ei liceret; 
idque ipsum quod ab eo quorundam contumeliae non sunt 
animadversae mire docet, quomodo ejus oculos ad se con- 
verterint personae praecipuae : nonnulli milites Vitellii 
caput ludibrio habentes et mucronibus cogentes ut erigeret; 
ipse inter illos, quamvis in eo esset ut periret, adeo ignavus 
ut nulla alia re sollicitaretur nisi minitantibus illis mucro- 
nibus; osque nunc ad injurias, nunc ad tristes imagines 
libenter offerens potius quam mentum vulneraret; maxi- 
mamque adhibens contentionem, ne corpus flecteret, donec 
vulneribus, quae sibi ingeri non vidil, concidit (quod 
verbum hoc loco solum esse quod rem depingeret, Sueto- 
nius non sensit); denique tam turpiter patiens injuriarum, 
ul una vox, non altera, quae principis esset digna, ei 
excideret. 

Proponatur nobis aliud exemplum, ut, Tacito et Sue- 
tonio iterum inter se collatis, apertius intellegamus, quan- 
tum bonus piclor ab eo distet qui maxime miranda quaeque 
et a ceteris dissimillima curiosius exquirat. « Quo defunctus 
est die [Germanicus], inquit Suetonius, lapidata sunt templa, 

subversae deum arae, Lares a quibusdam familiares in 
publicum abjecti, partus conjugum expositi. Quin et bar- 
baros ferunt, quibus intestinum quibusque adversus nos 
bellum esset, velut in domestico communique maerore, con- 
sensisse ad indutias; regulos quosdam barbam posuisse et 
uxorum capita rasisse ad indicium maximi luctus; regum 
eliam regen et exercilatione venandi el conviclu megi- 
stanum abstinuisse, quod apud Parthos justiti instar est. » 
Nihil egit haec narrando Suetonius. Nam dum templa illa 
lapidata, subversas illas aras, partus illos conjugum expo- 
silos, praesertimque reges illos barbam deponentes et 
uxorum capita radentes, denique infelicem illum regum 
regem convivis et venatu carere coactum non sine aliquo 
risu contemplor, omnia illa ad Germanici mortem deplo- 
randam pertinere sum oblitus. Talia referre non pictoris 
est, sed ejus qui si quid insoliti factum est aucupatur et 
in tabulas diligenter excipit, unde, cum historiae scribendae 
tempus venerit; expromantur. Quod si mente in rem prae- 
sentem venisset Suetonius, non miratus esset, quam inso- 
lenter mortuo Germanico nonnulli dolerent, sed quanto 
consensu dolor ubique erumperet : « Neque multo post 
extinguitur, inquit Tacitus, ingenti luctu provinciae et 
cireumjacenlium populorum; Zndolwere exterae nationes 
regesque.... At Romae, postquam Germanici valetudo per- 
crebuit cunctaque ut ex longinquo aucta in deterius adfe- 
rebantur, dolor ira, et erumpebant questus.... Hos vulgi 
sermones audita mors adeo incendit, ut ante edictum 
magistratuum, ante senatus consultum sumpto justitio 


4s Caligula, V. 

desererentur fora, clauderentur domus. Passim silentia et 
gemitus, nihil compositum in ostentationem; et, quam- 
quam neque insignibus lugentium abstinerent, altius animis 
maerebant'. » Communibus illis verbis « luctu, indoluere, 
gemitus, maerebant » quod utitur Tacitus, id ipsum testi- 
monio est illum, dum hunc luctum describere aggreditur, 
inter lugentes reapse se transtulisse et pariter flevisse. 
Haud aliter, cum Bossuet audientibus depingere voluit, 
quanta desperatione Palatium perturbatum esset simul 
atque intonuisset terribile illud « moritur principis uxor », 
rem cogitalione statim vidit et, dolore, tamquam praesens 
esset, fere caecatus, non discrevit, quomodo singuli mae- 
rorem patefacerent, sed hoc tantum, ubique inesse mae- 
roris signa, animadvertit : « Interim, vulgato morbo illo 
permiro, ut quisque rem acceperat, undique discurrere ad 
Palatium; omnia profligata, praeter morientis animum. 
Ubique clamores, ubique dolor, desperatio et mortis spe- 
cies. Rex, regina, regis frater, omnes oplimates, plebs 
omnis, omnia jacere, omnia desperare *. » 

Cunctas igitur speclaculi partes non semper videre, 
spectaculum bene videntis est ?, sed ita tamen ut ple- 
rumque earum rerum quas solas videat vel minima 
dignoscat : 


1. A., II, 12, 82, 

2. « Au premier bruit d'un mal si étrange, on accourut à Saint-Cloud 
de toutes parts; on trouve tout eonsteraé, excepté le ecur de cette prin- 
cesse. Partout on entend des cris; partout on voit la douleur et le déses- 
poir et l'image de la mort. Le roi, la reine, monsieur, (oute la cour, tout 
le peuple, £out est abattu, tout est désepéré. » 

3. Animadverte ut Musset noster providerit, ne totam pelicani morientis 
imaginem tibi cogitalione depingeres. De pelicani gutture tumido, de 
rostro longiore eodemque crasso, de incessu gravissimo omnino tacuit. Sed 

Là-dessus, maitre Rat..... 
Approche de l'écaille, allonge un peu le cou, 
Se sent pris comme aux lacs.... 


Il voit ce corps gisant,..... eris DU OEEES 
Le tourne, le retourne, approche son museau, 
Flaire aux passages de l'haleine. 


Écarte un peu la cendre et retire les doigts, 
Puis les reporte à plusieurs fois, 
Tire un marron, puis deux, et puis trois en escroque. 


In singulis rerum partibus distinguendis non minus Tacitus 
excellit quam La Fontaine : « Barbari, perfringere stationes 
seque inferre munitoribus nisi, lacessunt, cireumgrediuntur, 
occursant.... Igitur, orta die, proruunt fossas, injiciunt 
crates, summa valli prensant, raro super milite et quasi ob 
metum defixo . » 

Ponantur iterum in medium illa de quibus paulo ante 
disseruimus exempla ex Suetonio et Tacito sumpta. Alter, 
postquam brevissime narravit Vitellium in Palatium esse 
regressum, ibi omnia deserta repperisse et in janitoris 


fecit ut quidquid esset in eo pulchri, id tantum cerneres : quomodo 
staret, ut ad caelum oculos adverteret, ut alas panderet : 


De son aile pendante abritant sa couvée 
Pécheur mélancolique, il regarde les cieux.... 
Alors il se souléve, ouvre son aile au vent. 


Sed non mihi dicendum fuit « animadverte ut providerit »; quae non de- 
scripsit Musset, reapse nec vidit, nec videre potuit : noune enim divinum 
illum amorem vehementius admirabatur quam ut in moriente aliud aspi- 
ceret quam quae amorem significarent? Argumento est, quod in voracibus 
illis pullis, qui parentem pro se mori libentissime patiuntur, eíTecit animi 
foeditas ut ipsa foeditas corporis notaretür : 


Ses petits affamés courent sur le rivage, 
En secouant leur bec sur leur goitre hideux. 


1. A., L, 64-68, 

cellulam confugisse, a militibus inde extractum atque ad 
Gemonias raptum uno ambitu verborum nobis ostendit, 
in quo diversissima permixle referuntur; nec interea sentis, 
quo magis cresceret principis ignavia, eo magis vulgi 
exarsisse insolentiam : « Extractus e latebra,... rogare 
non destitit, quasi quaedam de salute Vespasiani dicturus, 
ut eustodiretur interim vel in carcere, donec religatis 
postterga manibus, injecto cervicibus laqueo, veste discissa 
seminudus in forum tractus est inter magna rerum verbo- 
rumque ludibria per totum Viae Sacrae spatium, reducto 
coma capite, ceu noxii solent, atque etiam mento mucrone 
gladii subrecto, ut visendam praeberet faciem neve sum- 
mitteret, quibusdam stercore et caeno incessentibus, aliis 
incendiarium et patinarium vociferantibus, parte vulgi 
etiam corporis vitia exprobrante », etc. Alter in hoc sup- 
plicio singula diserevit. In Palatium regreditur Vitellius : 
« In Palatium regreditur vastum desertumque dilapsis 
etiam infimis servitiorum aut occursum ejus declinan- 
tibus. » Quaerentium manus fugere tentat : « Terret 
solitudo et tacentes loci. Temptat clausa; inhorrescit 
vacuis; fessusque misero errore et pudenda latebra 
sese occultans ab Julio Placido tribuno cohortis protra- 
hitur. » Paratur vel, ut per ludibrium dicimus, ornatur 
ad mortem ' : « Vinelae pone tergum manus. » Ad 
locum ubi sumetur supplicium proficiscitur : « Laniata 
veste, foedum spectaculum, ducebatur, multis increpan- 
tibus, nullo inlaerimante. » In euntem congeruntur inju- 
riae : « Vitellium infestis mucronibus coactum modo erigere 


1. La toilette du condamné. 

os et offerre contumeliis, nunc cadentes statuas suas, 
plerumque rostra aut Galbae occisi locum contueri, po- 
stremo ad Gemonias, ubi corpus Flavii Sabini jacuerat, 
propulere. » Sumitur supplicium : « Ac deinde ingestis 
vulneribus concidit. » Interfecto ignavissime insultatur : 
« Et vulgus eadem pravitate insectabatur interfectum qua 
foverat viventem '. » 


II 


Non solum rerum quae ab oculis remotae sunt quasi 
animo videndarum facultate Tacitus eminet, sed haec est 
ejus praecipua facultas; neque solum is est qui tabulas 
pingere possit, sed is est quem tabulas pingere delectet. 
Quam rem non illud optime demonstrat quod describere 
non omittit quae describi possunt, ut hominis alicujus 
proceritatem : « Segestes ipse ingens visu... », ut caeli 
tristitiam : « foedum imbribus diem », ut barbarae classis 
jucundum aspectum : « lintres sagulis versicoloribus haud 
indecore pro velis juvabantur », ut agminis magnificen- 
tiam : « tribuni et primi centuriones candida veste, ceteri.... 
armis donisque fulgentes », ut funeris splendorem : « funus 
imaginum pompa maxime inlustre fuit, cum origo Juliae 
gentis Aeneas omnesque Albanorum reges et conditor urbis 
Romulus, post Sabina nobilitas, Attus Clausus ceteraeque 
Claudiorum effigies longo ordine spectarentur *. » 


1. H., III, 84-85. 
2. A., 1, 51; H., L, 185 H., V, 23; H., II, 89; A., IV, 9. 

Idem multo clarius ex hoc apparet quod Tacitus, ut 
noster Michelet, omnia depingit, vel ea quae licebat non 
depingi. Nam alter, cum nos certiores facere vult quam 
ignavas copias Vitellius Vespasiano opposuerit, statim 
Germanicas legiones Roma, ubi voluptate liquescebant, 
exeuntes aspicit, aspectas describit : « Longe alia profici- 
scentis ex urbe Germanici exercitus species : non vigor 
corporibus, non ardor animis; lentum et rarum agmen; 
fluxa arma; segnes equi *. » Alter, ut compertum habeamus 
quam difficile fuerit undecimo saeculo Europam percur- 
rere, statim sibi aliquem fingit iter facientem : « Si quis 
peregrinabatur, quotiens angustae fauces viam coartabant, 
e monte militem videbat cum canibus et calonibus de- 
scendentem; isque portorium aut pugnam petere, sarci- 
nulam scrutari, partem auferre, auferre saepe omnia et 
ipsum hominem. » Haud aliter, ille, dum nos docere cupit 
quam egregie Germani natent, nantes videt : « Germanos 
fluminibus suetos levitas armorum et proceritas corporum 
attollit ?. » Hic vix cogitavit, quanta sollertia equites illi 
a Templo dicti equos regerent, cum « insignibus equis 
superbe insidentes » cernit, « cum suo quemque armigero, 
suo calone, ut servos taceam Nigritas * ». 

1. H., lI, 99. 

9. « Mais l'Europe féodale, hérissée de cháleaux, n'était pas, au xr? siecle, 
facile à parcourir.... A chaque défilé on voyait descendre de la montagne 
quelque homme d'armes avec ses varlets et ses dogues, qui demandait 
péage ou bataille; il visitait le petit bagage du voyageur, prenait part, 
quelquefois prenait tout, et l'homme par-dessus. » 

3. H., V, 44. 

4. « C'étaient d'admirables cavaliers, les rivaux des Mameluks, aussi 
intelligents, lestes et rapides que la pesante cavalerie féodale était lourde 
et inerte. On les voyait partout orgueilleusement chevaucher sur leurs 


admirables chevaux arabes, suivis chacun d'un éeuyer, d'un servant d'ar- 
mes, sans compter les esclaves noirs. » 

Tacitum pictorum in narrationibus aemulum esse luce 
clarius est; neque enim res narrat, sed describit. Est 
enim narrantis facta ab origine repetere et ex ordine, ut 
quodque evenit, referre. Contra, multa sunt quae Tacitus 
proponit, non eo ipso tempore quo fiunt, sed postquam ila 
cum sequenlibus conjuncta sunt ut aliquod spectaculum 
praebeant. 

Plutarchus Galbae, Vinio, Pisoni vitam ademptam esse, 
capita praecisa, post Othoni oblata, ex ordine narrat '. 
Tacitus eos capite truncatos esse, primum tacet, sed ut 
subito tria illa capita, praefixa contis et juxta aquilam 
legionis a vociferantibus gestata, nobis simul ostendantur : 
« Praefixa contis capita gestabantur, juxta aquilam legionis, 
certatim ostentantibus cruentas manus qui occiderant, qui 
interfuerant, qui vere qui falso ut pulehrum et memora- 
bile facinus jactabant *. » 

Paulo ante scriptorum alter quae dum Otho imperator 
salutatur evenerunt singula refert : « Ferunt primos qui 
eum imperatorem salutarunt haud plures viginti fuisse. 
Itaque quamvis corporis ignavia et mollities nequaquam 
ejus animum effeminavisset, sed audax intrepidusque rebus 
adversis esset, pertimuit, et inceptum omitlere voluit. 
Quod milites non passi sunt, sed nudis gladiis lecticam 
circumsteterunt et provehi jusserunt dum ipse clamitat de 
se actum esse et lecticarios ut accelerent fugam hortatur ?. » 
Alter haec omnia tibi simul ostendit : « Ibi tres et viginti 
speculatores consalntatum imperatorem ac paucitate salu- 


1. Galbae vita, XXV. 
2. H., I, 44. 
3. Galbae vita, XXVII. Theodori Doehner translatione, sed nonnullis 
verbis mutatis, usus sum : Plutarchi vitae editore A. Firmin-Didot. 
2 


^ 


18 CAPUT PRIMUM. 


tantium trepidum et sellae festinanter impositum strictis 
mucronibus rapiunt '. » 

Quanta arte Tacitus id temporis momentum eligat quo 
plurima ante facta in aliquod spectaculum colligantur, 
mirandum est; idque ex ejusdem narrationis alio loco fiet 
manifestum. Nam Plutarchus memorat et indignatur sena- 
tum in Othonis nomen ante juravisse quam interfectorum 
senatorum corpora essent sepulta : « Tum quasi alius 
senatus factus esset, alii dii, senatores jurejurando se in 
nomen Othonis obstrinxerunt, quod ipse juraverat nec 
servarat, Caesaremque eum et Augustum appellaverunt, 
corporibus capite truncatis consulari veslitu adhuc in foro 
jacentibus *. » Tacitus, cum cogitet Othoni e Curia in Capi- 
tolium eunti iter esse per forum illud sanguine sparsum : 
« Otho, inquit, eruento adhue foro per stragem jacentium 
in. Capitolium atque inde in Palatium vectus, concedi cor- 


pora sepulturae cremarique permisit ?. » 


Sed facultas illa omnia in quasdam picturas convertendi 
aliquid habet mali. In quo non hoc maximi momenti est 
quod iisdem dicendi modis Tacitus paulum abuti cogitur, 
ul cum bis terve in eadem pagina verbo « donec » nuntiat 
spectaculi faciem mutari : « Hi molium objectus, hi proxi- 
mas scaphas scandere; alii vadere in mare... donec aspectu 
armati et minilanlis agminis disjecli sunt. Anicetus villam 
slalione circumdat refractaque janua obvios servorum 
abripit, donec ad fores cubiculi veniret *. » — « Pars mon- 
H., I, 27. 

. Galbae vita, XXVIII. 


H., L, 47. 
. A., XIV, 8. 

tibus, alii via, alii viam inter Mosellamque flumen tam 
improvisi adsiluere, ut in cubiculo ac lectulo Cerialis 
pugnari simul vincique suos audierit, increpans pavorem 
nuntiantium, donec universa clades in oculis fuit... Et 
cuncta pro hostibus erant, donec legio una et vicensima 
patentiore quam ceterae spatio conglobata sustinuit ruen- 
tes, mox inpulit'»; — aut cum per complurium paginarum 
spatium imperfecta post infinita, infinita post imperfecta 
longo ordine procedunt : « Ignarus interim Galba et sacris 
intentus fatigabat alieni jam imperii deos, cum adfertur 
rumor rapi in castra incerlum quem senatorem... Uni- 
versa jam plebs Palatium zmplebat mixtis servitiis et dis- 
sono clamore... Refractis Palatii foribus, ruere intus ac 
se Galbae ostentare;... nemo scire et omnes adfirmare... 
Strepere cuncta clamoribus,... nec deerat Otho protendens 
manus adorare vulgus... Age^atur huc illuc Galba... Prae- 
fixa contis capita gestabantur ?... » 

Illud multo magis reprehensione dignum est quod, si 
quae res ad hoc narrandi genus non sponte omnino se 
accommodat, Tacitus ei aliquam vim affert, ut quaedam 
adimat, priora posteriora, posteriora priora reddat, et quae 
alia alio tempore evenerint ea quasi omnia simul facta 
sint tradat : « Vexillarius... dereptam Galbae imaginem 
solo adflixit : eo signo manifesta in Othonem omnium 
militum studia, desertum fuga populi forum, destricta 
adversus dubitantes tela ?. » Quod si Plutarcho fides 
habenda est, non ita prorsus res gesta est; sed cum 


1. H., IV, 17-18. 
2. H., I, 29-44. 
3. H., I, 4. 

Galbae imago solo afflicta est, jamdudum forum a plebe 
derelictum erat. — At quanti refert? — Minimi, sane. Sed 
nonne timendum est, ne is qui rerum scriptorem se profi- 
teatur nec in minimis rebus verum laedere dubitet laedat 


etiam in maximis '? 


Denique praecipuam Taciti esse rerum videndarum 
facultatem, eliam ex eo sumetur argumentum quod depingit 
vel ea quae depingi non posse videntur, ut hominem ali- 
quem a principis amicitia removeri, aut aliquam crescere 
consuetudinem, aut alia similia. Nam Galbae initium 
memoria repetenli, quo tempore omnia venibant et non- 
nulli liberti publica munera addicebant pecunia, ante 
oculos obversabuntur servorum manus, eaeque senis 
domum cupide scrutantes, et quantum festinent, mira- 
bitur : « Venalia cuncta, praepotentes liberli, servorum 
manus subitis avidae et tamquam apud senem festinantes ?. » 
Memoranti, quo obsequii post Augusti vielorias descensum 
essel, apparebunt Romani principem intuenles dum ejus 
jussa excipiant : « Omnes, exuta aequalitale, jussa prin- 
cipis aspectare ?. » Exponere cupienti plebis vitam e maris, 
ut ita dicam, libidine pendere in conspectu positae erunt 
naves quae Romam frumentum, saepe vehementer exspe- 
ctlatum, devehunt : « Vita populi romani per /ncerta maris 
el tempestatum cotidie volvitur *. » Dux cujus motus praeda 
lardantur homini illigato similis esse illi videbitur : « Post- 

quam deflexit ad maritimos locos et /nligatus praeda sta- 
Livis castris adhaerebat '. » Lex majestatis, quae, postquam 
quasi latuit, omnia ad extremum in republica palam con- 
fudit atque miscuit, cum incendio, quod primum repressum 
est, mox arsit cunclaque corripuit, breviter comparabitur : 
« Haud pigebit referre... ut, quanta Tiberii arte gravis- 
simum exilium inrepserit, dein repressum sit, postremo 
arserit cunctaque corripuerit, noscatur... »; princeps, 
cum excelsissima arbore qua omnia circum opacantur : 
« Eo anno mortem obiit Memmius Hhegulus, auctoritate, 
constantia, fama, in quantum praeumbrante. imperatoris 
fastigio datur, clarus ? »; clarissimi viri exitium cum aedi- 
ficio, cujus ruinis vicinia omnis spargitur : « ... quanto 
majore mole procideret, plus formidinis in alios disper- 
gebatur* ». Denique, ne exemplorum numerus amplior 
fiat, nihil crebrius laudatum est quam illud Historiarum 
prooemium in quo « qualis status urbis, quae mens exer- 
cituum, quis habitus provinciarum fuerit » quaeritur : 
« Galliae obligatae recenti dono Romanae civilalis... 
Proximae Germanicis exercitibus Galliarum civitates. non 
eodem honore habitae... pari dolore commoda aliena ac 
suas injurias meliebantur... Superior exercitus legatum 
spernebat... Oriens adhuc inmotus... Duae Mauretaniae, 
Raetia, Noricum, Thraecia contactu valentiorum ageban- 
tur... » Non immerito de provinciarum mente Tacitus est 
locutus; nam quaeque ei, tamquam spirans ac viva esset, 

instructa visa est et corpore quod posset agere et animo 
qui amare, odisse, irasci, cogitare posset. 

Nullam igitur esse historiae partem in qua Tacitus egre- 
gium pingendi artificem se non praebuerit, patefecisse nobis 
videmur. Restat ut quaeramus, quibus potissimum modis 
res depingat, quas potissimum res suscipiat depingendas. 

'QUIBUS POTISSIMUM MODIS TACITUS RES DEPINGAT 


Taciti arlem proximam esse poetis omnes consentiunt. 
Sed cum ii qui quaerunt, in quo sit ars illa posita, de 
colorum varietate et splendore loquuntur, nihil omnino 
nisi vana verba dicere mihi videntur. Etenim, aut haec 
vox coloris ad scriptores translata nullam vim habet, aut 
significat eos Lranslalionibus et similitudinibus orationem 
ornare solere. Quas frequentant Michelet et Saint-Simon; 
apud Tacitum multo rariores apparent. 

Non quo longius progredi velim. Nam is est Tacitus qui 
interdum uno translato verbo toli sententiae colorem 
addere possit; ut cum de Cassio et Bruto loquitur, qui 
« praefulgebant eo ipso quod non visebantur », de publica 
exspectatione, quae « creumstelerat. Palatium, magni 
secreti inpatiens », aut de quibusdam, qui in ceterorum 
fuga « audaciam pro latebra habebant », aut de Sabino, 
qui, cum impedire non posset, quominus quidam ex amicis 

à principe vexaretur, «in alieno discrimine sibi pavit » ei 
« ne amicum ad/evasse videretur inpulit ruentem * ». Sed 
tantum abest ut plerumque res ila depingat Tacitus, ul 
solas ita depingat eas quae, cum non cadant sub sensum, 
aliter depingi non possint. 

Rarius etiam duas res inter se comparat, ut altera illu- 
slretur : « Vitellius umbraculis hortorum abditus, wu! ignava 
animalia, quibus si cibum suggeras, jacent torpentque, 
praeterita instantia futura pari oblivione dimiserat?. » 
Mirer si plus quam quinque ejusmodi similitudines ex toto 
Tacili opere excerpas. Contra, quam multae, quam variae, 
quam audaces ex Michelet colligi possunt! Sive loquitur de 
barbaris, qui vix inler perpolitos homines traducti sunt, 
cum dissolvuntur el « quasi liquescunt, wt nix ante focum »; 
sive de Armorica Britannia, « quae nobis saepius elapsa 
essel, nisi eam quasi forcipe quadam constrictam teneremus 
inter quattuor F'rancas urbes forti asperoque ingenio, Con- 
divium Namnetum et Aletum Novum, Brivates Portus et 
Condate Rhedonum »; sive de Normannis, qui circum 
semianimes errant civitates, « uf vullures qui suspensis 
alis volitant super morientem qui cadaver pollicetur »; 
sive de Batavorum. opimis campis urbibusque arlificum 
plenis, in quibus « homines ut bestiolae post nimbum scate- 
bant; in quibus formicarum catervis si quis pedem posuerat, 
stalim infestis haslis egrediebantur quindecim, viginti, 
iriginta hominum milia, omnes fortes et corpore veste 
armis insignes? ». 

1. A., HII, 716; H., I, 17; H., III, 73; H., 1], 63. Vide exempla in ultima 
primi capitis parte prolata. 


2. H., HII, 36. 
3. « Les Barbares qui se trouvent tout à coup placés dans une civilisa- 

Uno similitudinum genere frequentissime Tacitus utitur, 
quo inter se conferuntur, non binarum rerum consuelae 
facies, sed singularum rerum, singulorum populorum, 
singulorum hominum habitus varii. Sic ab eo compara- 
buntur clamores quibus plebs Othonis caedem poscit cum 
clamoribus quibus eadem plebs in circo ferarum mortem 
postulat : « Universa jam plebs Palatium implebat mixtis 
servitiis et dissono clamore caedem Othonis et conjura- 
lorum exitium poscentium, «w/ s in circo aut theatro ludi- 
erum aliquod postularent »; studia volaque quibus indi- 
gnum principem prosequuntur Romani cum studiis volisque 
quibus iidem Romani ipsum Caesarem proseculi erant : 
« (Quasi dielatorem Caesarem aut imperatorem Auguslum 
prosequerentur, ita studiis volisque certabant »; lerrorem 
quo Urbs, aegre oppressa nescio qua conjuralione, com- 
pletur cum terrore quo si capta esset affligeretur : « Po- 
stera die, velut capta urbe, clausae domus, rarus per vias 
populus, maesta plebs '. » 


lion disproportionnée n'en prennent que les jouissances. Il ne faut pas 
Ss'élonner qu'ils s'y absorbent et y fondent pour ainsi dire, comme la 
neige devant un brasier. » 

« C'est la vraie Bretagne, pays devenu tout étranger au nótre, et qui 
nous aurait échappé plus d'une fois, si nous ne le tenions serré, comme 
dans des pinces et des tenailles, entre quatre villes francaises d'un génie 
rude et fort : Nantes el Saint-Malo, Itennes et Brest. » 

« Ainsi ródent déjà autour de l'empire [de Charlemagne] les floltes 
danoises, grecques el sarrasines, comme le vautour plane sur un mou- 
rant qui promet un cadavre. » 

« Dans l'épais limon de ces riches plaines, dans ces vastes et sombres 
communes industrielles d'Ypres, de Gand, de Bruges, les hommes grouil- 
laient comme les insecles aprés l'orage. ll ne fallait pas mettre le pied 
sur ces fourmiliéres. lls en sorlaient à l'instant, piques baissées, par 
quinze, vingt, trente mille hommes, tous forls et bien nourris, bien vétus, 
bien armés. » : 

1. H., I, 32; H., I, 90; H., I, 82. Hoc similitudinum genus cum conjeetura 
quadam semper a Tacito conjungitur : 

Esse igitur quaedam apud Tacitum quae ad recentium 
artem accedant, non negaverim; inveniri permulta posse, 
non concesserim. Propius enim ad Vergilium accessisse 
quam ad Saint-Simon, et ad La Fontaine quam ad Michelet 
mihi videtur, ac potius de lineamentis quam de coloribus 
laborasse, nec tam curasse, ut verba audacler transferret 
quam ut propria eligeret et bene disponeret. Nam, nisi 
fallor, hisce potissimum modis res describere solet. 


II 


1» Taciti ars primum in verbi cujusque maxime proprii 
delectu consistit. 

Legitur cum in primo Z/storiarum libro, tum in Galbae 
vit& seditionem, « parvo inilio ortam », « prope urbi 
excidio fuisse », eamque Othoni, quam male stabilitum 
essel ejus imperium, patefecisse. Eadem eodem ordine 


Confer H., I, 40 : Igitur milites romani, quasi Vologesum aut Pacorum 
avito Arsacidum solio depulsuri ac non imperatorem suum inermem et 
senem trucidare pergerent... rapidi equis forum inrumpunt. 

H., III, 67 : Ferebatur lecticula parvulus filius, velut in funebrem pompam. 

H., IV, 62 : Silens agmen et velut longae exsequiae. 

H., III, 23: Vitelliani adverso lumine conlueentes velut ex occulto jacu- 
lantibus incauti offerebantur. 

H., I, 19 : Sarmatae dispersi cupidine praedae et graves onere sarci- 
narum et lubrico itinerum adempta equorum pernieitate, velut vincti 
caedebantur. 

A., XIV, 30 : Novitate aspectus perculere militem, ut quasi haerentibus 
membris inmobile corpus vulneribus praeberent. 

Confer Michelet : « L'armée francaise [enfoncée dans les terres fortes] 
resta immobile à leur grand étonnement. Chevaux et chevaliers tous 
parurent enchantés ou morts dans leurs armures » (Bataille d'Azincourt). 
* Chacun s'en lint à piller son logis et la chose prit l'ignoble aspect d'un 
déménagement » (Sac de Dinant) 

Plutarchus et Tacitus exsequuntur, sed ita tamen, ut 
nihil sit illo frigidius, apud hunc autem omnia quasi 
vivere videantur. Qui praestat igitur alter alteri? Una re, 
sed maxima, siquidem maximum est communia aliena 
impropria verba propriis aptis cerlis rerum vocabulis 
semper mutare !. 

« Cum Otho, inquit Plutarchus, in coloniam Ostiensem 
Crispinum misisset qui decimam septimam cohortem 
deduceret, isque noctu se pararet et arma vehiculis impo- 
neret, ferocissimus quisque militum vociferari coepit. 
Crispinum nihil sani meditantem adesse, senatum res novas 
agitare, arma contra Caesarem, non pro Caesare parari. 
Cumque is rumor omnes altingeret atque irritaret, alii 
currus inhibuerunt, alii centuriones duos et ipsum Cri- 
spinum vim prohibentes occiderunt, omnesque ilico sumptis 
armis et sese mutuo ad ferendam Caesari opem cohortati 
Romam contenderunt ?. » 

Milites vociferatos esse « Crispinus nihil sani meditatur », 
quis credat? Nonne ii qui rebellant semper primum ad id 
impelluntur ut, quocumque sermone utantur, verba mittant 
quae significent « Proditi sumus »? « Fremit miles, inquit 


1. Cum verbo « mutare » utor, nequaquam affirmo Tacitum e Plutarcho 
hausisse quae narraret. Hoc nemo unquam defendit. Sed verisimile est : 
1? utrumque scriptorem ex eodem fonte hausisse; 2? Plutarchum, cum 
Taciti ingenio careret, saepissime iisdem fere verbis usum esse, quibus 
auctor quem imitabatur. Vide Fabia, Les Sources de Tacite. 

2. Keienivoy 6i mépjavrog aüro0 «Tjv EmvaxoiexXTnw omtipav "Qociac 
&mábov:a, x&xeívuu vuxtoóg Écxt cucxsuatouévou xai cX OmÀx cat &ptaio 
&miciüEvzoc, ot Opacóraco: mávreg &Óómv ougbiv Oyiig vov Kpiomivoy Txetv. Oux- 
voojusvoy, &AXÀX cy GuYXxMacov Emtystpstv mpityuxot vemépotg xol cà OnÀa xacà 
Kaícagoc, o9 Kaícapt mapaxouitecüa:. ToU 08 Aóyou moXÀov &mrouévou xal 
mapot)voyzoc, oi piv émeAxgódvovro vv &ypakov, oi 6b couc Eviacauévouc Exa- 
tovtápyac 6Uo xxl cvüv Kgionivov aüvóv dméxvetvav, müvvec bà Otxoxsucdy.evot 
xai mapaxaAécavisg kA ous Kaicap: Bonfetv j.auvov clc cz» "Popny. 

Tacitus, et tribunos centurionesque proditionis arguit. » 
Illa vere est rebellantium exclamalio et hi vere sunt profi- 
ciscentium gestus : « Resistentem sedilioni tribunum et 
severissimos centurionum obtruncant; rapta arma, nudali 
gladii; insidentes equis urbem ac Palatium petunt. » 
Uterque scriptor addit forle eo die senatores insignes- 
que feminas ab Othone ad cenam esse vocatos. « Qui vix 
effugere potueranl, inquit Plutarchus, cum in convivium 
milites irruperunt, percontantes quo Caesaris inimici eva- 
sissent. Tum Otho rectus in lecto stans, cum multum eos 
hortatus essel el oravisset nec lacrimis pepercisset aegre 
dimisit '*. » Milites non percontati sunt (xovUxvouévoy), sed 
imperanlium more locuti : « Militum impetus, inquit Taci- 
tus, ne foribus quidem Palatii coercitus, quominus con- 
vivium inrumperent, ostendi sibi Olhonem expostulantes. » 
Otho mililes non dimisit. (Xxézspbev «2209;); nihil aliud 
efficere potuit quam impedire, quominus omnia trucida- 
rent : eos « aegre cohibuit », ut ait Tacitus. Nec eos Aor- 
latus est, sed supplex precatus; nec lacrimarum vim 
nescio qua arte et mendacio profudit, quod Plutarchus 
significare videtur cum dicit eum ne lacrimis quidem peper- 
cisse (uom98 Ouxoócv ceuskuevoc) sed quia lacrimas tenere 
non poterat : « Undique arma et minae, modo in centu- 
riones iribunosque, modo in senatum universum, lym- 
phatis caeco pavore animis, et quia neminem unum desti- 
nare irae poterant, licentiam in omnes poscentibus, donec 


1. Koà paxpbv ÉoUrncav Unsxpuióvisg CuX cw UioÜogópov cÜouufvov clc cov 
&v&pva xai muvÜxvopévov, vi yeyóvaciv oi Kaicapoc molépiot. Tóce piv oiv 
ópÜog &mó cz; xAivmg moXAà magnyopásac xxi ósrüslg xai pm8s Üxxpuücw gstod- 
Uevoc, uóAtc àmxemneybev aro. 





QUIBUS POTISSIMUM MODIS TACITUS RES DEPINGAT. 29 


Otho contra decus imperii toro insistens precibus el lacrimis 
aegre cohibuit !. » 

Sic Tacitus eo ipso quod verbo maxime proprio quoque 
semper usus est, quamquam nec factorum ordinem mutavit 
nec nova addidit, ex eodem fonte unde frigidam Plutarchus 


narrationem duxerat pieluram duxit eximiam. 


2» Alia est Taciti arlis pars, ut, cum res menlis oculis 
tam lucide discernat quam si ante corporis oculos obver- 
sentur, omnes spectaculi partes uno conspectu statim 
complectatur. Ideoque, ut nos quoque eas uno conspectu 
complectamur, quae simul videt in unum verborum circui- 
tum simul includit. 

Quibus posilis, quinque, decem aut sexaginta verborum 
ambitus erit, prout quid unus homo, quid duo aut tres 
homines, quid ingens multitudo gesserit, erit signifi- 
candum. 

« Stabat Drusus silentium manu poscens. » — Sic unius 
hominis statua fingitur *. 

« Innisusque fratri el manus ac supplices voces ad 
Tiberium tendens immoto ejus vultu excipitur. » — « Jam 
in morlem centurioni ferrum destringenti protendens 
uterum « ventrem feri » exclamavit. » — Sic eodem mar- 
more complurium hominum statuae finguntur (gallice un 
groupe) ?. 

« Versi in laelitiam, ut est vulgus utroque inmodicum, 
laudantes gratantesque cireumdatum aquilis signisque 


1. Othonis vita, MI; H., 1, 80-82. 
2. À., I, 95. 

in tribunal ferunt. » — « Longus deditorum ordo saeptus 
armalis per urbem incessit, nemo supplici vultu, sed tristes 
et truces et adversum plausus ac lasciviam insultantis vulgi 
inmobiles. » — Sic in uno saxo insculpitur multorum 
hominum agmen (gallice wn bas-relief) !. 

Ecce nunc plurium quam sexaginla verborum circuitus. 
Est enim describenda turba illa, ex senatoribus equitibus 
hominibus plebeiis mixta, quae cum Othonem victum esse 
credat, praeceps irruit in Galbae domum, obtundit principis 
aures conclamationibus, expugnat animum affirmatio- 
nibus, rapit haesitantem in forum anle quam deliberandi 
facultas permissa est. Vix respirationis tempus Galbae 
relictum est. Igitur ne legentibus quidem relinquendum est ; 
ideoque prima verba intrantem turbam, ultima exeuntem 
imperatorem ostendunt : « Tum vero non populus tan- 
tum et inperita plebs in plausus et inmodica studia, sed 
equilum plerique ac senatorum, posito metu incauti, 
refractis Palatii foribus ruere intus ac se Galbae ostentare, 
praereptam sibi ultionem querentes, ignavissimus quisque 
et, ut res docuit, in periculo non ausurus, nimii verbis, 
linguae feroces; nemo scire et omnes adfirmare, donec 
inopia veri et consensu errantium victus sumpto thorace 
Galba inruenti turbae, neque aetate neque corpore sistens, 
sella levaretur *. » 

Tanta est apud Tacitum ars illa qua aut verba continual 
aut eorum continuationem dividit, ut, nulla alia re adhi- 
bila, egregie depingat quod depictu difficillimum est, qua 
velocitate quis ex aliquo stalu ad contrarium statum tran- 

seat; ut cum Agrippinae mortem narrat. Quae, cum inter- 
fectores januas refregissent et ancillarum ultima abiret, 
primum desperatione victa « tu quoque me deseris » excla- 
mavit. Sed, celerrime sui compos iterum facta, respexit et 
agminis ducem, quid vellet, submissa voce interrogavit. 
Nonne autem qua celeritate animo imperaverit, tibi luce 
clarius redditur eo quod ancillae fuga, Agrippinae clamor, 
interfectorum adventus, oratio ad eos habita una verborum 
comprehensione referuntur? Etenim cum conjunctionibus 
tum impetu quo verba inter se ita vineta se ferunt semper 
progredi ita cogeris, ut nulla interposita mora Agrippinam 
ab extremo desperationis ad tranquillitatis extremum se 
revocantem aspicias : « Abeunte dehinc ancilla, « tu 
quoque me deseris » prolocuta respicit Anicetum, trierarcho 
Herculeio et Obarito centurione classiario comitatum, ac, 
si ad visendum venisset, refotam nuntiaret, sin facinus 
patraturus, nihil se de filio credere *. » 

Ac, ne ex eadem narratione egrediamur, vide ut paulo 
ante ingens multitudo, vulgato Agrippinae periculo, ad 
litus accurrat. Quisque eniti ul aspiciatur, compleri caelum 
clamoribus, cum subito omnes procul e litore evanescunt. 
Nam armali agminis adventu res stalim illustrata est : 
prineipis mater ut mari obrueretur prope fuisse non casu, 
sed filii voluntate; si quis ei gratuletur quod non perierit, 
hanc causam esse posse cur cum ea pereat. Qui igilur 
Tacitus properationem depinget qua litus ista ignavorum 
turba nudatum sit? Verba ita struendo, ut haec hominum 
multitudo nobis ante oculos diu remaneat, ut clamantem 

diu audiamus, ut ejus imagine nostra mens repleatur, ut 
postea uno verbo omne spectaculum e nostro conspectu 
subito adimatur : « Hi molium objectus, hi proximas 
scaphas scandere; alii, quantum corpus sinebat, vadere in 
mare; quidam manus protendere; questibus, votis, clamore 
diversa rogitantium aut incerta respondentium omnis ora 
compleri; adfluere ingens multitudo cum luminibus, atque 
ubi incolumem esse pernotuit, ut ad gratandum sese expe- 
dire, donec aspectu armati et minitantis agminis — dísjecti 
sunt 5. » 

Proponatur ullimum exemplum unde concludas illius 
verborum continuandorum arlis eam esse vim, ut inter 
Taciti admirabiles quasdam et quasdam mediocres Suetonii 
narrationes nihil intersit nisi quod alter altero modo verba 
conexuerit. Nam ila narrat Suetonius Vitellium, post acce- 
ptam cladem, primum in Campaniam frustra fugere tenta- 
visse, mox in Palatium esse regressum, vixque in primo 
limine vestigium posuisse cum undique servi dilapsi sint : 
« Paternam domum clam pelit, ut inde in Campaniam 
fugeret; mox levi rumore et incerto, tamquam pax impetrata 
esset, referri se in Palatium passus est. Ubi, cum deserta 
omnia reperisset, dilabentibus et qui simul erant,... con- 
fugit in cellulam janiloris*. » Eadem ita narrat Tacitus: 
« Vitellius capta urbe per aversam Palatii parlem in 
domum uxoris sellula defertur.... Dein mobilitate ingenii 
et, quae nalura pavoris est, cum omnia metuenti praesentia 
maxime displicerent, /n Palatium regreditur vastum deser- 


Lunque, dilapsis etiem. infimis servitiorum aut. occursum 

ejus declinantibus *. » Qui igitur scriptorum alter ab altero 
differt? Una re (in qua sunt omnia), quod Tacitus, cum 
uno verborum ambitu domini reditum et servorum fugam 
copulaverit, effecit ut. Palatii solitudinem et principis per - 
vacua erranlis terrorem sentiremus. 


3* Non solum verborum ambitui cuique sua, major 
minorve, apte ad rei describendae naturam, amplitudo, sed 
etiam plerumque sua propria, ut ila dicam, facies a Tacito 
datur. Ad quam informandam,; ut hominum vultus ex 
frontis narium oculorum aurium et magnitudine et colore 
conslant, omnes sermonis partes aliquid conferunt. Ita 
Tacitus non solum verba nunc paucissima, nunc non ita 
multa, nunc plurima una comprehensione conjungit; sed 
eliam ex hoc quod verba ita aut ita sonantia eligit, eaque 
ita aut ita collocat, has aut illas partes agere jubet, nectit 
aut non neclit conjunclionibus, effieit ut leviter aut gra- 
viter progrediatur, segniter aut rapide feratur. Vultne tibi 
funebrem: pompam  depingere? Longum sententiarum 
ordinem habebis, ex genetivis ablativis imperfectis mix- 
tarum; eaeque brevissimae erunt, quo saepius occurrant 
verba quae graviter cadant, ademptis conjunctionibus 
plerisque, ne ab alia ad aliam sententiam celerius transire 
legendo cogaris : « Igitur tribunorum  centurionumque 
umeris cineres portabantur ; praecedebant incompta signa, 
versi fasces; atque ubi colonias transgrederentur, atrata 
plebes, trabeati equites pro opibus loci vestem odores 
aliaque funerum sollemnia cremabant; etiam quorum 

diversa oppida, tamen obvii et vietimas atque aras dis 
Manibus statuentes lacrimis et conclamationibus dolorem 
Lestabantur '. » Vultne contra depingere, qua festinantia, 
interfecto Galba, plebs in Othonis castra irruerit, quo 
fervore senatus in novum principem « omnia principatus 
vocabula » cumulaverit? En novum sententiarum agmen, 
quae currunl, quae inter se ut fluctus fluctum pellunt, 
quae brevissimae sunt, quae a verbis leviter cadentibus 
incipiunt, quae inter se non sunt nexae, quia ipsae voli- 
tant: « Alium crederes senatum, alium populum; ruere 
cuncti in castra, anteire proximos, certare cum praecurren- 
tibus, /ncrepare Galbam, laudare militum judicium, exo- 
seculari Othonis manum... Vocat senatum praetor urbanus, 
certant adulationibus ceteri magistratus, adcurrunt patres, 
decernitur Othoni tribunicia potestas et nomen Augusti 
et omnes principum honores *. » 

Ex his exemplis non dubito quin statim intellegatur 
nihil saepe plus posse apud Tacitum quam verborum sonum. 
Quae numeri virtus esset, rhetorum aut potius poetarum 
diligentia perpendisse mihi videtur. Unde fit ut interdum 
reppererit quae essent versibus simillima et a poetis adhi- 
bita mirationem essent motura. Velut, duobus verbis 
altero post alterum positis quae bene sonarent el eadem 
similiter caderent, effecit ut senliremus, quomodo inte- 
rempto Germanico hominum fletus, velut si montium jugis 
repercuterentur, inter se responderent : « Exslinguitur 
ingenti luctu provinciae et circumjJacentium populorum »; 
aut quanta perlinacia ignavissimus quisque Othonis cae- 

dem, quem victum esse dicerent, etiam atque etiam expo- 
stularet : « Dissono clamore caedem Othonis et conj ura- 
torum exitium poscentiwum '. » Ad hoc numerorum genus 
illud prope accedit quod in eo est ut post duo bene sonantia 
verba ponantur alia duo, quae similiter desinant, sed lon- 
giora sint : « Igitur torpere cuncti, cirewumspectare-inter-se 
altoniti *. » 

Cum scripsit Tacitus : « At Romae ruere in servitium 
consules patres eques, quanto quis inlustrior, tanto magis 
falsi ac festinantes ? », cur unum singulare nomen (eques) 
cum duobus pluralibus (consules equites) copulavit, nisi 
ut una syllaba, numeri causa, adimeretur? Cum enim 
con|sules | patres | eques pedum iambicorum (aut trochai- 
corum : consu|les pa|tres e|ques) ordinem efficiant, si unam 
syllabam, quamvis brevissima sit, addideris (equ//es), 
evanescet numerus. — At quis putet Tacitum ad argutias 
istas esse prolapsum? Num ejus est qui tantam prae se 
fert gravitatem syllabas dinumerare? — Tibi non respon- 
debo, auctore Tullio, « omnium magnarum artium sicul 
arborum altitudinem nos delectare, radices stirpesque non 
item; sed esse illam sine his non posse* », no contra dicas, 
Tullium, dum de syllabis dimetiendis praecepta tradit, 
rhetoribus esse cognatum; sed id unum a te quaeram, 
nonne ex ejusmodi argutiis Vergilii et La Fontaine versus 
saepissime effecti sint. 


1. A., LH, 72; H., I, 32. Confer A., I, 70 : « Sternuntur flactibus, hauriuntur 
gurgitibus. » 

4* Cur igitur verborum ambitui cuique, non solum certa 
quaedam amplitudo, sed certa quaedam facies a Tacito 
datur, quae cum ex mullis aliis rebus tum ex verborum 
sono constal? Ne totius spectaculi naturam attendere desi- 
nas, dum singulae partes vehementer in se oculos aver- 
tunt. Curat enim Tacitus ut rei describendae partes, cum 
aple inter se cohaereant, dislincte tamen aliae ab aliis 
internoscaniur, sive casus, sive tempus, sive modus, sive 
aliquid ejusmodi mutatur. Inde nolissima illa Taciti 
variatio. In qua quaerenda interdum non minus pueriliter 
elaborat, quam cum omnes ingentis spectaculi parles in 
unam verborum comprehensionem, nonnunquam cum 
multo sudore, nec sine aliquo obscuritatis periculo, con- 
gerere tentat. Sed saepissime quae eflicit! Vide quam 
mirabili sit varietate haee pictura, quae jam ob aliam 
causam est laudata : « Abeunte dehinc ancilla, « t« quoque 
me deseris » prolocuta, respicit Anicetum, ac, si ad visen- 
dum venisset, refotam nuntiaret, sin facinus patraturüs, 
nilil se de filio credere; non imperatum parricidium !. » 
Quare priora Agrippinae verba recta oratione, posteriora 
vero oratione obliqua referuntur? Quia abeuntem ancillam 
turbata voce, interfectores vero voce tranquillissima allo- 
cuta est Agrippina; nec ulla alia re clarius demonstravit, 
quomodo animo imperare valeret, quam eo quod consuetam 
vocem sine ullo intervallo recuperavit. Nonne autem hoc 
mire tibi palam facit Tacitus cum, in uno verborum cir- 
cuitu, a recta oratione statim. transit ad obliquam, ut po- 
steriora loquentis verba aliter sonent ac priora? 


1. A., XIV, 8. 

Nunc in medium proponatur alius locus in quo Romani, 
oppressa nescio qua conjuratione, Neronem turpissimis 
blanditiis onerantes depinguntur. Persimilis tibi esse vide- 
bitur uni eorum de quibus paulo ante agebatur (« vocat 
senatum praetor urbanus », etc.), sed ita ut infinita verba 
in prioribus sententiis primum obtineant locum, ultimum 
vero in posterioribus : « Sed compleri interim urbs fune- 
ribus, Capitolium victimis; alius filio, fratre alius aut 
propinquo aut amico inlerfeclis, agere grates deis, ornare 
lauru domum, genua ipsius advolvi et dextram osculis 
fatigare *. » Non satis est animadvertere Tacitum cum 
omni « varietatis » genere delectari, tum eo cui rhetores 
nomen 7*254óy imposuerunt. Neve putes priora infinita in 
inilio, posteriora in exitu ob hanc unam causam colloca!a 
esse, ut oralio quodam modo quadraretur. Posteriora 
enim loco move : « agere grates deis, ornare lauru domum, 
advolvi genua ipsius, fatigare dextram osculis »; totum 
sententiarum agmen vehementi quodam impetu feretur. 
Quod minime decebit. Nam, postquam accurrentem, volan- 
tem, concitatam blandientium turbam vidimus, necesse 
est eandem immobilem ad Caesaris pedes. provolutam 
videamus. lisdem verborum temporibus usus est Tacitus 
quia homines eodem modo affecti esse non desierunt ; verba 
aliter posuit, quia quomodo affecti essent, aliter patefecc- 
runt. Inde illa « variatio ». Quam grammatici quo volent 
nomine vocabunt. Immo, addant ea Tacitum nonnun- 
quam immodice usum esse, ut qui rhelorum disciplinis 
imbutus esset. Parvi refert, dum fateantur, quantum ple- 

rumque ad picturae perfectionem conferat orationem ita 
variari. 

Comparentur etiam hae duae sententiae, quarum prior 
ademplis conjunctionibus alacri incedit gradu, posterior 
vero non ademplis pedetentim ingreditur; alteraque in 
brevem et levem infinitivum, altera vero in longum et 
grave cadit imperfeclum, sed ita ut in utraque idem fere 
sit syllabarum numerus. Non aliter apud poetas versus 
vicissim procedunt, qui, non mutata pedum natura, sed 
mutato syllabarum sono, inter se simillimi sunt iidemque 
dissimillimi : « Non alias magis anxia et pavens civitas, 
reticens adversum proximos : congressus, conloquia, notae 
ignotlaeque aures vitari ; etiam muta atque inanima, lectum 
el. parieles, circumspectabantur '. » In utraque sententia 
civitas terrore perturbata erat depingenda, sed eo ter- 
rore qui, nunc praecipiti fuga, nunc cauta expectatione 
proderetur. 


Eam esse Taciti arlem ut spectaculi cujusvis partes 
aliae ab aliis dislincte internoscantur, simul autem omnes 
uno conspectu complecti possimus, sescenlis exemplis 
demonstrare possum. Sed plura proferam non necesse est. 
Illud unum notatione dignum quod Tacitus verba semper 
ita collocat ut intellegamus, quo ordine res prospicienlibus 
sese oblulerint. 

Estne aliquid depingendum quod totum simul ante spe- 
clantium oculos positum est? Hoc eo ordine quo ejusmodi 
res observari solent describetur, ut a media tabula ad 

extremas partes oculos feras : « Agebatur huc illue Galha 
— vario (urbae fluctuantis inpulsu, — completis undique 
basilicis ac templis, lugubri prospectu *. » — « Praefixa 
contis capita gestabantur — inter signa cohortium juxta 
aquilam legionis, — certatim ostentantibus cruentas manus 
qui occiderant, qui interfuerant?. » — « In sua contione 
Vitellius, — inter suos milites, — prospectantibus etiam 
feminis ?. » 

Estne contra aliquid depingendum quod, quamquam 
totum simul spectantibus subjectum est, tamen, cum ex 
longinquo appropinquaret, non totum simul ab iis clare 
conspectum est? Res Tacitus, ut quaeque discerni potuit, 
notabit; tibique Agrippina ostendetur, primum duobus 
cum liberis navi egrediens, dein feralem urnam gerens, 
postremo oculos defigens : « Postquam duobus cum liberis 
feralem urnam gerens egressa navi deflexit oculos, idem 
omnium gemitus *. » 

Suntne res depingendae quae aliae post alias evene- 
runt? Non, ut quaeque facta est, sed, ut quaeque ab 
iis qui aderant est percepta, describentur : « Militum 
impetus ne foribus quidem Palatii coercitus, quominus 
convivium inrumperent, ostendi sibi Othonem expostu- 
lantes, vulnerato Julio Martiale tribuno et Vitellio Satur- 
nino praefecto legionis, dum ruentibus obsistunt*. » Martialis 
et Saturninus ante vulnerati sunt quam in convivium 
milites penetrarunt. Sed in Palatium, quo irruit turba, te 

transfer cogitatione. Ecquid aliud aspicies primum nisi 
irrumpentem multitudinem? Postquam effluxit hic homi- 
num quasi torrens, tum demum animadvertes, quid mali 
inter eundum effecerit '. 


5* Quales verborum ambitus, talia rerum capita. 

Primo, apud Tacitum, ut quot sunt ambitus verborum, 
tot sunt scaenae, ila quot sunt capita, tot sunt actus. Ne 
unius quidem tragoediae actus inter se planius secernuntur, 
quam singula capita ex quibus constat nolissima illa 
narralio in qua Agrippinae caedes exponitur. Immo sin- 


1. Hanc arlem qua Tacitus efficit ut totum spectaculum uno conspectu 
ampleetaris et cuique tamen rei lumen detur singulare, in eas historiae 
partes transfert quae pictoris non sunt ; ut cum in unam verborum com- 
prehensionem tolam Sejani vitam congerit : « Genitus Vulsiniis patre Seio 
Strabone equite Romano, et prima juventa Gaium Caesarem divi Augusti 
nepolem sectatus, non sine rumore Apicio diviti et prodigo stuprum veno 
dedisse, mox Tiberium variis artibus devinxit, adeo ut obscurum adversum 
alios sibi uni incautum intectumque effieeret, non tam sollertia (quippe 
iisdem artibus viclus est) quam deum ira in rem Romanam, cujus pari 
exitio viguit ceciditque » (A., IV, 1); aut omnes causas eur mala quadam 
cupiditate Neronis animus inflammatus sil : « Ignara matre, dein frustra 
obnitente, penitus inrepserat per luxum et ambigua secreta, ne senioribus 
quidem amicis principis adversantibus, muliercula nulla cujusquam injuria 
cupidines principis explente, quando uxore ab Octavia, nobili quidem et 
probitalis spectatae, falo quodam, an quia praevalent inlicita, abhorrebat. » 
(A., XIII, 12.) 

In priore exemplo, quidquid «cgit Sejanus ante quam Tiberium 
devinxit parlicipiis exponitur; quodque in ejus vita praecipuum fuit in 
praecipua refertur sententia. — ' 

In altero exemplo, causae cur princeps illicito captus sit amore ita dis- 
ponuntur, ut intellegas, quomodo quaeque egerit. Primo de Agrippina 
agitur, sed ila ut quae ad eam pertinent verba ex ambitu quasi reji- 


eijantur : « Ilgnara matre, dein frustra obnitente »; nam in isto amore: 


nihil egit Agrippina; Neronis cupidilali non aliter favit quam eo ipso 
quod fuit ignara. Dein factum exponilur: « penitus irrepserat. » Post, 
causae ex ordine repetuntur, a proximis usque ad ultimas, quarum 
altera est, quod hominesad illicila semper natura sunt propensi, altera vero, 
quod omnia Falo cedunt. Sive igitur totam verborum circuitum, sive sin- 
gulas partes consideraveris, nihil desiderabis : et omnia uno conspectu 
comprehendi possunt, et suum quidque obtinet locum. 

gulis singuli tituli inscribi possunt : 1^ Parricidium in- 


geniose inventum ; 2* Ultimum colloquium; 39 Navis placido 
mari obruta; &* Quaeritur quis interficere velit; 5" Caedes 
conficitur; 6^ Parricida. sceleris. conscientia. cruciatus ; 
T^ Qualis imperator, talis senatus; 8" Princeps public? 
servitii victor !. 

Secundo, ut in uno verborum ambilu quidque vim 
obtinet singularem, nec tamen tolius ambitus facies 
mutatur, sic in una narralione res maxime contrariae 
maxime contrariis opponuntur, nec tamen frangitur narra- 
tionis tenor : « At Agrippina, quamquam defessa luctu et 
corpore aegro, omnium tamen quae ultionem morarentur 
intolerans, ascendit classem cum cineribus Gerrnanici et 
liberis, miserantibus cunclis, quod femina nobilitate prin- 
ceps, pulcherrimo modo matrimonio inter venerantes gra- 
tantesque aspici solita, tunc ferales reliquias sinu ferret, 
incerta ultionis, anxia sui et infelici fecunditate fortunae 
totiens obnoxia. Pisonem interim apud Coum insulam. 
nuntius adsequitur excessisse Germanicum ; quo intempe- 
ranter acceplo, caedit victimas, adit templa, neque ipse 
gaudium moderans et magis insolescente Plancina, quae 
luctum amissae sororis tum primum laeto cultu mutavit?*. » 

Tertio, in quaque narratione res non minus bono ordine 
quam in quoque verborum ambitu disponuntur. 

In exemplum assumatur pervulgatus ille Historiarum 
locus in quo Vitellius Bedriacensibus campis insistens 


1. XIV libri capita 2, 4, 5, 7, 8, 10, 12, 13. 

92. A., Il, 15. Confer A., XI, 31 : « Salis constat eo pavore offusum Clau- 
dium, ut idenlidem interrogaret, an ipse imperii potens an Silanus priva- 
ius esset. At Messalina, non alias solutior luxu, adulto autamno simula- 
crum vindemiae per domum celebrabat », etc. 

ostenditur; et admiremur ante omnia, ut prioribus verbis 
totum factum illustretur : « Inde Vitellius Cremonam 
flexit et, spectato munere Caecinae, insistere Bedriacensibus 
campis ac vestigia recentis victoriae lustrare oculis concu- 
pivit, foedum atque atrox spectaculum. » Ex eo quod 
Vitellius spectato munere vestigia recenlis victoriae lu- 
strare oculis concupivit, patet eum nulla alia re quam 
visendi cupiditate pulsum ad Bedriacenses campos accur- 
rere : spectlato cerlamine, in quo nonnulli homines ut 
delectaretur inter se occiderunt, locum certaminis in quo 
permulti homines inter se occiderunt ut imperium obti- 
neret, spectabit. 

Dein attende, quo ordine singula describantur. Primum 
tibi subjicitur ante oculos scaena in qua tristissima agetur 
fabula: « Intra quadragensimum pugnae diem lacera cor- 
pora, trunci arlus, pulres virorum equorumque formae, 
infecta tabo humus, protrilis arboribus ac frugibus dira 
vastitas. » Post in media scaena ponuntur qui primas 
ferunt : « Aderant Valens et Caecina, monstrabantque 
pugnae locos : hine inrupisse legionum agmen, hinc equites 
coortos, inde cireumfusas auxiliorum manus. » Non procul 
adstant qui sunt secundarum partium : « Jam tribuni prae- 
fectique, sua quisque facta extollentes, falsa vera aut 
majora vero miscebant. » Circumcirca ruit militum turba : 
« Vulgus quoque militum clamore et gaudio deflectere 
via, spalia certaminis recognoscere, aggerem armorum, 
strues corporum intueri, mirari. » En in quadam scaenae 
parte qui lacrimas fundant : « Et erant quos varia sors 
rerum lacrimaeque et misericordia subiret. » Sed ne in hac 
oculi diutius morentur, ad mediam scaenam eos revocat 

Tacitus : « At non Vitellius flexit oculos nec tot milia 
insepullorum civium exhorruit'. » Nonne narrationis 
partes tam eximie ordinatae sunt quam egregie quaeque 
depicta est? 


III 


Aut nihil aut hoc, ut nobis quidem videtur, e nostra dis- 
putatione concludi potest : 

Pictor Tacitus existimandus est, si, cum hoc dicimus, 
intellegi volumus Tacitum inter eos esse referendum qui 
et omnia videre et omnia sub legentium oculos subjicere 
valeant. Sed cum ejus ars praesertim in eo posita sit quod 
propriis utitur rerum vocabulis, quod apte ad rei descri- 
bendae naturam plura pauciorave verba simul compre- 
hendit, quod ambitu non fracto rei cuique vim affert sin- 
gularem, quod apud eum omnia et lucida sunt et bene 
disposita, nonne propior est iis qui fingunt et sculpunt 
quam iis qui tabulas pingunt? 

Neque id mirum videbitur considerantibus Tacitum eo 
ipso tempore fuisse quo apud Romanos maxime floruit ars 
sculpendi. De qua locutus est qui de Trajani principatu 
egregie non ita pridem disseruit? : « Imperatorum aetas, 
inquit, eximium quoddam arlificum genus tulit : eos dico 
qui in exterioribus aedificiorum parietibus militares pri- 
vatas publicas res insculpserunt. In quo Graecis dissimil- 


1. H., II, 70. , 
2. C. de la Berge, Essai sur le régne de Trajan, Bibl. de l'Ecole des 
Hautes ÉLudes, 329 fascicule, p. 285-280. 

limi fuerunt. In Graecorum enim aedificiis nihil reperimus 
nisi longissima hominum agmina, qui, sive pompam 
ducunt, sive rem divinam faciunt, sive funebri cenae 
intersunt, singuli singulos sequuntur; idque tam placide, 
ut quaeri potuerit, utrum artifices res quae vere fierent 
sibi proposuissent imitandas an ipsi omnino excogitassent 
quae exprimerent. Romani vero in aedificiis res vere gestas 
inseulpserunt; nec quidquam inveniri potest quod sit 
praestantius : res, etsi non erant simplices, nulla tamen 
confusione redditae sunt; homines, ut natura ferebat, dis- 
positi sunt; expedite moventur; omnia simul ad rerum 
fidem et ad oculorum voluptatem accommodata sunt; 
omnia vivere ac respirare videntur. » De notissima illa a 
"Trajani nomine dicta columna idem rerum scriptor haec 
addit : « Etsi quaedam inutilia sunt et multa neglegenter 
facta, tamen negari non potest totum opus praeclara quadam 
arle esse confectum : exercitus iter facientes, duces in 
castris orationem habentes, consertae pugnae, captivi per 
triumphum ducti aliaque similia ita expressa sunt, w/ 
omnia sint mire clara et egregie disposita'. » Nonne autem 
haec ipsa laus ad Tacitum transferenda est? 


1. « Tout est rendu avec une précision surprenante et un talent de com- 
position incontestable. » 

Tacitus non inter eos qui regionum situs descripserunt 
mihi videtur, ut noster Michelet, esse reponendus. Nisi 
forte in eum numerum referendus est, quod hic (neque 
ita mirifice, meo quidem judicio), Caprearum amoenitatem 
depinxerit : « Caeli temperies hieme milis objectu montis, 
quo saeva ventorum arcenlur; aestas in favonium obversa 
et aperto circum pelago peramoena; prospectabatque pul- 
cherrimum sinum, antequam Vesuvius mons ardescens 
faciem loci verteret' »; illic (sed fortasse ita ut potius nos 
commoveret quam rem nostris oculis subjicerel) noctem 
illam qua siderum splendor et maris tranquillitas Neronis 
parricidium manifestum reddiderunt : « Noctem sideribus 
inlustrem et placido mari quietam quasi convincendum ad 
scelus di praebuere*. » Aut nisi forte in eundem numerum 
referendus est nosler Corneille, quod de « obscura illa 


1. À., IV, 61. 
2. A., XIV, 5. 

luce quae e stellis delabitur » locutus sit? Ecqui pictor 
unquam fuit, quin arbores, mare, caelum bis aut ter peni- 
cillo imitari conatus sit? Ecqui poeta septimo decimo sae- 
culo exslitit, quin cum nostri saeculi poetis bis aut ter 
visus sit aliquam habere cognationem? Non ille tamen cum 
his comparabitur propter duos aut tres versus; nec Tacitus 
cum iis qui regiones depingunt, quod bis aut ter aliquam 
maris vel paludum speciem expresserit. Qui nihil aliud 
unquam praeler humanas tragoedias attente consideravit. 
Ad quid enim in tempestate oculos advertit, nisi ad homines 
« haustos gurgitibus »? « Et opplebantur terrae : eadem 
freto, litori, campis facies, neque discerni poterant incerta 
ab solidis, brevia a profundis. Sternuntur fluctibus, hau- 
riuntur gurgilibus; jumenta, sarcinae, corpora exanima 
interfluunt, occursant. Permiscentur inter se manipuli, 
modo pectore, modo ore tenus exstantes, aliquando sub- 
traelo solo disjecti aut obruti'. » Quid in « maestis locis » 
in quibus Vari legiones deletae erant aspexit, nisi cladis 
vesligia? Ea autem, ut vidit! et quotiens a locis peliit ut 
tragoediam explicarent, quam enucleate, quam facunde 
responderunt! « Prima Vari castra lato ambitu et dimensis 
principiis trium legionum manus ostentabant; dein semi- 
ruto vallo, humili fossa accisae jam reliquiae consedisse 
intellegebantur. » Illinc proruisse legionum agmen, huc 
confugisse patel. Cur aulem huc totum non confugerit, 
albentia ossa quae in medio campo jacent apertius decla- 
rant : « Medio campi albentia ossa, ut fugerant, ut resti- 
terant, disjecla vel aggerala. » Quae fuerit trislissimae 


1. A., L, 10. 

tragoediae ultima pars, truncis arborum antefixa ora et 
arae in lucis propinquis exstructae testantur : « Adjace- 
bant fragmina telorum equorumque artus, simul truncis 
arborum antefixa ora; lucis propinquis barbarae arae 
apud quas tribunos ac primorum ordinum centuriones 
mactaverant'. » Ecquid hoc praestantius? Sed ipsa loca 
Tacitus non depinxit, aut potius in locis, uf solebat, non 
quod ipsa natura, sed quod hominum manus effecerat, 
depinxit. 

Referetur igitur Tacitus inter eos qüi, ut Saint-Simon, 
in clarorum virorum effigie summatim exprimenda prae- 
sertim excellunt? Ita prorsus existimat Nisard*. Cujus in 
sententiam non eundum esse audacter affirmaverim. Nam 
tantum abest ut ii loci in quibus virorum illustrium natura 
breviter definitur primas apud Tacitum habeant, ut, quo 
magis progressus sit, eo rariores eos reddiderit. Galbam, 
Othonem, Vitellium, Vespasianum, Mucianum in Historiis 
descripsit; Messalinam, Claudium, Agrippinam minorem, 
Britannicum non descripsit in Annalibus; vel potius, de- 
scripsit qui fuerint, narrando quid gesserint; quem depin- 
gendi modum scriptorum recentissimi frequentant. Visne 
doceri, qui fuerit Gasto De Foix? Lege locum in quo 
Brixiae oppugnationem narrat Michelet : « Cum pedites in 
lubrico caderent, « Parva res est », inquit Gasto, et, positis 
calceis, nudis pedibus ascendere coepit?. » Visne doceri, 
quae fuerit Agrippina? Lege pervagalissimum hunc Taciti 


1. A., L, 61. 

9. Vide p. 4, n. 1. 

3. « Les hommes d'armes trouvaient le chemin glissant et tombaient. 
« N'est-ce que cela? » dit Gaston. Il óta ses souliers et se mit à monter 
pieds nus. » 

locum : « Legatis Armeniorum causam genlis apud Neronem 
oranlibus escendere suggestum imperatoris et praesidere 
simul parabat, nisi celeris pavore defixis Seneca admo- 
nuisset, venienti matri occurreret : ita specie pielatis obviam 
itum dedecori'. » Quid est quod praeterea exspeclemus, 
ut Gastonis et Agrippinae mores perspectos habeamus? 
Sed longius progrediar. Nam Tacitus virorum clarorum 
imaginem, non modo non ila saepe, sed etiam non ita nove 
expressisse mihi videlur; nec assentior ei gratulanlibus 
« quod in depingendis viris illustribus non tam velerum 
artem meliorem reddiderit quam novam invenerit ». Num 
Othonem, Galbam, Vespasianum aliter depinxit atque Cati- 
linam Sallustius aut Livius Hannibalem? Esse quaedam 
apud eum quae ex Saint-Simon manu exisse credas, con- 
cesserim; sed talia in locis minime laudatis reperio, ut cum 
Valinii originem, corpus, mores seplem omnino verbis 
eximie descripsit : « Vatinius inter foedissima ejus aulae 
ostenta fuit, sutrinae labernae alumnus, corpore detorto, 
facetiis scurrilibus; primo in contumelias adsumptus, 
dehinc oplimi cujusque criminatione eo usque valuit, ut 
gralia, pecunia, vi nocendi, eliam malos praemineret *. » 
Talia in pervulgaüs illis locis non reperio, quos pueris 
nosiris saepissime proponimus, ut in gallicam linguam 
vertantur, ubi de Galba aut Othone disseritur. Nam, contra 
ac solent recentiores, et praesertim Michelet, nihil nisi 
generalia dicit, ut haec sunt : « Ipsi medium ingenium, 
magis extra vilia quam cum virtutibus; famae nec incu- 
riosus, nec venditator; pecuniae alienae non appetens, 


. À., XIII, 5. 
. À., XV, 34 


V, 34. 

suae parcus, publicae avarus », et quae sequuntur; non 
particularia, ut haec sunt : « Nulla fortitudine fuit Octa- 
vianus. Quotiens victoriam tulit, apud. Philippos, Mylas, 
Actium, dormiit aut aegrotavit. In Sicilia, cum Lepidi 
legiones corrupisset et in eorum castra esset ingressus ac 
nonnulli milites ei manum inferre vellent, se in pedes 
conjecit, irridentibus veteranis, quos postea trucidavit '. » 
Dein, contra ac solent Michelet et Saint-Simon, quo animo 
fuerint clarissimi viri, sed non quo corpore, curat. Fenelon 
longiore naso fuisse et oculis « unde ingenium, ut torrens 
quidam, effunderetur »; Carolum Magnum, « procero cor- 
pore, rotundo capite, crassa cervice, longo naso, projecto 
ventre, parva voce »; Henricum De Turenne, ore, ut 
Batavi solent, pallido; Saint-Just, tenuissima fronte, cae- 
ruleis iisdemque rigentibus et feris oculis, supercilio vehe- 
mentius delineato *, capillo demisso, ex Saint-Simon et 
Michelet comperimus. Contra, si nullos alios quam Tacitum 
auctores haberemus, nemo sciret Neronem fuisse « cor- 
pore maculoso et fetido, subflavo capillo, oculis caesiis 
et hebetioribus, cervice obesa, ventre projecto, gracillimis 
cruribus »; Galbam, « capite praecalvo, oculis caeruleis, 
adunco naso, manibus pedibusque arliculari morbo dis- 
tortissimis, ut neque calceum perpeti, nec libellos evolvere 
aut tenere omnino valeret »; Vitellium, « enormi proce- 


1. « Assez d'audace politique... D'autre courage point... A toutes' ses 
victoires, à Philippes, à Myles, à Actium, il dormait ou était malade. En 
Sicile, quand il gagna les légions de Lépide et entra dans leur camp, 
quelques soldats faisant mine de vouloir mettre la main sur lui, il s'enfuit 
à toutes jambes, au grand amusement des vétérans, qu'il fit ensuite 
égorger. » (Michelet.) 

2. « Sans ses yeux bleus fixes et durs, ses sourcils fortement barrés, 
Saint-Just eüt pu passer pour une femme », etc. 

ritate, facie rubida ex vinulentia, ventre obeso, altero 
femore subdebili * ». Nonne mirum est praestantissimum 
illum artificem cujus tot exstant perfeclissime insculpta 
unius tantum imperatoris caput reliquisse? « Erant qui 
crederent in senectute corporis quoque habitum pudori 
fuisse : quippe illi praegracilis et incurva proceritas, nudus 
capillo vertex, ulcerosa facies ac plerunque medicaminibus 
interstincta *. » 

Sed minime id mirum. Nam Tacito oris lineamenta, cor- 
poris proceritas, oculorum color « fortuita » esse videntur 
nec digna quae memorentur nisi causae fuerunt, cur 
magnae res evenirent, ut in Pisone vultus decor, propter 
quem dux a conjuratis electus est ?, aut in Tiberio capilis 
deformitas, propter quam se ipse Capreas relegavit. Illud 
unum referre putat ut significet, quomodo homines alii 
alio tempore afficiantur. Igitur nihil aliud notat nisi pri- 
mum quae dicantur (eaque ita nolat, ut, etiamsi obliqua 
ulatur oratione, qua voce dicantur intellegamus : « Pro- 
rumpit Narcissus denunliatque centurionibus et tribuno 
qui aderat exsequi caedem; ita imperatorem jubere * »); 
dein, quomodo corpora, manus, capila stent aut movean- 
tur : « Repperit fusam humi, adsidente matre Lepida,... 
cum adstitit tribunus per silentium ». — « Venientem 
dehinc obvius excepit manu et complexu... Quidam manus 
protendere... Circumsteterunt lectum interfectores... Reli- 


1. Suetonius, Nero, LI; Galóa, XXI; Vitellius, XVII. 

2. A., IV, 57. 

3. « Aderant eliam fortuila, corpus procerum, decora facies. » A., 
XV, 48. 

4. A., XI, 3T. 

quo noctis, modo per silentium defixus, saepius pavore 
exsurgens '. » 

Quid inde sequitur nisi ut, quemadmodum Suetonius 
tibi suppeditare potest quod vividis coloribus depingas, 
ita Tacitus, quod in scaenam inducas ac praesertim quod in 
marmore vel saxo insculpas? 

Non immerito deridetur poeta * qui gallicis versiculis, 
quos cum hendecasyllabis latinis comparare licet, res 
populi romani perscribere sibi proposuerat. Derisores 
tamen, si ita existiment maximas res angustissimis finibus 
non posse contineri, confutent duo illi artifices in scul- 
pendi arte praestantissimi, Heredia et Tacitus. Quorum 
alter in paucissima quaternum denum versuum poemata 
fere omnem rerum veterum, alter fere omnem suae aetatis 
memoriam in artissimos inclusit verborum ambitus. 


I. Tacitus enim quidquid ad militiam spectabat in artis- 
simos verborum ambitus distribuit, quos cum circumsceri- 
beret, res in Trajani illa columna insculptas eum intuitum 
esse credas. 

En primum omne pomparum genus. 

Dux suorum umeris domum aut in tribunal deductus : 
« Versi in laetitiam, ut est vulgus utroque inmodicum, 
laudantesque gratantesque circumdatum aquilis signis- 
que in tribunal gerunt. » — « Domitianum, ad duces 


1. A., XI, 31; À., XIV, 4, 8, 10. Vide etiam : A., VI, 50: « Caesar in silen- 
tium fixus a summa spe novissima exspectabat. » 

A., XIII, 16 : « Nero, ut erat reclinis », etc. 

H., I, 36 : « Nec deerat Otho profendens manus adorare vulgus, jacere 
oscula », etc. 

2. Benserade. 

partium progressum et Caesarem consalutatum miles 
frequens utque erat in armis in paternos penates 
deduxit !. » 

Dux ad triumphum duetus : « Ipse Vitellius a ponte 
Mulvio insigni equo, paludatus accinctusque, senatum et 
populum ante se agens *... » 

Ducis exsequiae : « Tulere corpus praetoriae cohortes 
cum laudibus et lacrimis vulnus manusque ejus exoscu- 
lantes ?. » 

Deditorum ordines : « Longus deditorum ordo saeptus 
armatis per urbem incessit, nemo supplici vultu, sed 
tristes el truces et adversum plausus ac lasciviam insul- 
tantis vulgi inmobiles *. » 

Proficiscens agmen : « Incedebat muliebre et miserabile 
agmen, profuga ducis uxor, parvulum sinu filium gerens, 
lamentantes cireum amicorum conjuges, quae simul trahe- 
bantur, nec minus tristes qui manebant *. » 

En contiones apud milites habitae : « Stabat Drusus 
silentium manu poscens. » — « Nec deerat Otho protendens 
manus adorare vulgus, jacere oscula *. » 

Quidam dux a barbaris electus : « Igitur ipso rebellis 
familiae nomine placuit [Brinno] inpositusque scuto more 
genlis et sustinentium umeris vibratus dux deligitur ". » 


1. H., II, 29; H., III, 86. 

2. H., II, 89. 

3. H., II, 49. Vide etiam locum paulo ante laudatum p. 33: « Igitur tribu- 
norum centurionumque umeris cineres portabantur; praecedebant in- 
compta signa », etc. (A., III, 2.) 

4. H., IV, 2. 

5. À., I, 40. Vide etiam locum in secundo capite laudatum, p.28 : « Rapta 
arma, nudati gladii », etc. (H., I, 80.) 

6. A., I, 25; H,, I, 36. 

7. H., IV, 15. 

Quidam a legionibus imperator salutatus : « Haud 
dubiae jam in castris omnium mentes tantusque ardor, ut 
non contenti agmine et corporibus 2m suggestu, in quo 
paulo ante aurea Galbae statua fuerat, medium nter signa 
Othonem vexillis cireumdarent *. » 

Commissum proelium : « Absumptis quae jaciuntur et 
ardescente pugna procursum ab hoste infestius : immensis 
corporibus et praelongis hastis flwitantem | labantemque 
militem eminus fodiebant *. » 

Oppidum a barbaris oppugnatum, defensum a Romanis : 
« Ingerunt desuper Othoniani pila librato magis et certo 
ictu adversus temere subeuntes cohortes Germanorum 
cantu truci et more patrio nudis corporibus super umeros 
scuta quatientium ?. » 

Oppidum romanis artibus oppugnatum et defensum : 
« Romanae utrimque artes : pondera saxorum Vitelliani 
provolvunt, disjectam fluitantemque testudinem lanceis 
contisque scrutantur, donec soluta compage scutorum 
exsangues aut laceros prosternerent multa cum strage *. » 

Rex barbarus Romanis arma tradens : « Paucis diebus in- 
terjectis, magna utrimque specie, inde eques compositus per 
turmas et insignibus patriis, hinc agmina legionum stetere 
fulgentibus aquilis signisque el simulacris deum in modum 
templi : medio tribunal sedem curulem et sedes effigiem 
Neronis sustinebat. Ad quam progressus Tiridates caesis ex 
more victimis sublatum capiti diadema imagini subjecit *. » 


1. H., I, 36. 
2. H., V, 18. 
3. H., II, 22. 
4. H., III, 27. 
5. A., XV, 29. 

Legiones romanae in barbarorum dicionem venientes : 
« Revulsae imperatorum imagines, indecora signa, fulgen- 
libus hinc inde Gallorum vexillis : silens agmen et velut 


longae exsequiae '. » 


II. In angustissimos ejusmodi ambitus verborum 
Tacitus distribuit quidquid ad publicas privatasque res 
pertinebat. 

1* En omne tragoediarum et comoediarum genus quae 
per vias et fora turbulentis in rebus spectari solent. 

Aedificia et fora praesidiis occupantur : « Aditum sena- 
tus globus togatorum obsederat non occultis gladiis, dis- 
persique per fora ac basilicas cunei militares *. » 

Populus rebus agendis spectator interest : « Agebatur 
huc illuc Galba, vario turbae fluctuantis inpulsu, completis 
undique basilicis ac templis, lugubri prospectu; neque 
populi aut plebis ulla vox, sed attoniti vultus et conversae 
ad omnia aures ?. » 

Ab equite proculcatur : « Igitur milites Romani, quasi 
Vologesum aut Pacorum avito Arsacidarum solio depulsuri 
ac non imperatorem suum inermem et senem trucidare 
pergerent, disjecta plebe, proculcato senatu, truces armis, 
rapidi equis forum inrumpunt *. » 

Postera die, domus clausae manent : « Postera die, velut 
capta urbe, clausae domus, rarus per vias populus, maesta 


1. H., IV, 62. 

2. A., XVI, 21. 

3. H., I, 40. 

^. H., I, 40. Vide locos laudatos p. 56 et p. 17: Victus imperium vult 
ejurare (H., III, 68); vieti caput per vias gestatur (H., I, 44). 

plebs, dejecti in terram militum vultus ac plus tristitiae 
quam paenitentiae '. » c 

2» En tragoediae quae aut apud Caesarem, aut in curia, 
aut in privatorum domibus aguntur. 

Miseri ad principis pedes frustra se projiciunt : « Nec 
defensioni locus, quamquam supplices manus tenderet, 
humi plerumque stratus, lacera veste, pectus atque ora 
singultu quatiens. » — « Cubiculum imperatoris reserat 
filium ejus sinu complexus et genibus accidens *. » 

Principem quidam vult occidere : « Idem Subrio Flavo 
adsistenti adnuentique an inter ipsam cognitionem destrin- 
geret gladium caedemque patraret, renuit, infregitque 
impetum jam manum ad capulum referentis ?. » 

Stant rei ante consules : « Steteruntque diversi ante tri- 
bunal consulum grandis aevo parens, contra filia intra 
vicensimum annum, nuper marito Annio Pollione in exi- 
lium pulso viduata desolataque, ac ne patrem quidem 
intuens, cujus onerasse pericula videbatur. » — « Ab exilio 
retractus inluvieque ac squalore obsitus et tum catena 
vinctus pater oranti filio comparatur *. » 

Rei alii alio mortis genere interimuntur : « Julius 
Celsus tribunus in vinclis laxatam catenam et circumdatam 
in diversum tendens suam ipse cervicem perfregit. » — 
« Tum primum fortunam suam introspexit ferrumque 
accepit, quod. frustra jugulo aut pectori per trepidationem 
admovens iclu. tribuni transigitur. » — « Tunc eodem in 
cubiculo eodem ferro abscindunt venas, properique et 


1. H , I, 82. 
2. H., III, 10; 38. 

3. A., XV, 58. 

4. À., XVI, 30; IV, 28. 

singulis vestibus ad. verecundiam velati balineis inferuntur, 
pater filiam, avia neptem, illa utrosque intuens, et certatim 
precantes labenti animae celerem exitum, ut relinquerent 
suos superstites et morituros '. » 

3* In scaena, post « Plaudite cives », altera comoedia, 
eaque insanissima, speclantibus graluilo offertur : « Po- 
stremo /lexus genu et coetum illum manu veneratus [Nero] 
sententias judicum opperiebatur ficto pavore *. » 

Bacchanalia celebrantur : « Ipsa crine fluxo thyrsum 
quatiens, juxtaque Silius hedera vinctus, gerere cothurnos, 
jacere caput, strepente circum procaci choro ?. »: 


III. Hoc longo exemplorum ordine duplex, mea quidem 
sentenlia, continetur documentum. 

Nonne primo patet Tacitum in eligendis quae describat 
non tam iis qui pingunt quam iis qui sculpunt esse proxi- 
mum? Nam anguslissimae illae sententiae in quibus nihil 
aliud fere describitur quam et gestus et motus et quidquid, 
ut breviter dicam, sculpendi artis materia est, non solum 
apud Tacitum plurimae semper fuerunt, sed fit paulatim, 
cum aliquid vult describere, ut occurrant fere solae. 

Dein, nonne ex eorundem exemplorum varietate apparet 
Tacito inler eos qui sculpunt primas esse concedendas? Qui 
enim in arte sua principem oblinebunt locum, nisi qui sub 
ejus, ut itlà dicam, dicionem regiones redegerunt. quas 
acquirere posse non videbatur? Quod La Fontaine et Racine 


1. A., VI, 14; XI, 38; XVI, 11. Vide etiam locum jam laudatum p. 29 : 
«Jam in mortem centurioni », etc. (A., XIV, 8.) 

2. À., XVI, 4. " 

3. A., XI, 31. 

fecisse salis constat. Ille enim fabellas, quod poematis 
genus perquam exiguos fines habet, ita traelavit, ut homi- 
num mores, ut animalium consuetudines, ut regionum 
amoenitatem, ut suam ipse naturam depingeret. Hic, 
cum a Petro Corneille tragoediam accepisset, quae tan- 
tum ad perennes hominum mores depingendos accom- 
modata esse putarelur, effecit tamen, ut res romanae in 
Britannico, res peregrinae in Bajazet ad historiae fidem 
exponerentur, ut in Phaedra sentiremus, quae propriae 
essent fabularum illecebrae, ut in /tAalia, ne in re nota 
multus sim, multa essent ad oculorum voluptatem. Ita 
quae singula de scaena depulsa erant ab iis qui ante 
Racine in tragoediis erant versati, singula in eam Racine 
restituit. Non minus igitur laudandus erit Tacitus noster, 
quo nemo artis suae imperium latius protulit. Ut enim 
non perdifficile est mulierem « centurioni in mortem gla- 
dium destringenti protendentem uterum » aere vel ebore 
vel marmore fingere, nec ducem « inter aquilam et vexilla 
militum umeris deductum » in saxo insculpere, ita quam 
magnum est insculpere in saxo (quod fecit Tacitus) proelia 
conserta, oppida oppugnata, urbem perturbatam, aliasque 
res, aut quae ex plurimis partibus constiterunt, aut quae 
diu productae sunt, aut quibus ingens hominum multitudo 
interfuit! | 

Neve putemus inceptum Tacito semper optime proces- 
sisse. Sunt quibus acerba reprehensione interdum dignus 
esse visus sit. Alii ei vitio dederunt, quod in narrandis 
pugnis plerumque incerta dixerit ', alii, quod in Bedria- 


1. « A force de généraliser le combat, il le supprime. » Dubois-Cuchant, 
Tacite et son siécle (Paris, 1861, Didier, 2 vol.), t. II, p. 515-510. 

censi bello rerum ordinem obscure expedierit '. Quibus ex 
parte libenter assentior. Sed in ejusmodi reprehensionibus 
nobis non est commorandum. Nam, quemadmodum nemo 
planius sensit quam Racine nullum fere esse argumen- 
tum, quod non posset in scaena ita tractari ut res uno die 
et in uno loco conficeretur, ita nemo apertius intellexit 
quam Tacitus, qua ratione omnes fere humanae tragoediae 
in marmore insculpi possent. 

1" Estne aliquid describendum quod ex pluribus parlibus 
confletur? Una pars a Tacito eligetur, sed ea quae ceteras, 
ut ita dicam, contineat; ut, cum proelia narranda sunt. 
Quorum nihil fere aliud plerumque describit, nisi quae sit 
locorum et utriusque exercitus facies; aut solum ante 
commissam pugnam : « Stabat pro litore diversa acies, 
densa armis virisque, intercursantibus feminis; in modum 
Furiarum veste ferali, crinibus dejectis faces praeferebant ; 
Druidaeque circum, preces diras sublatis ad caelum 
manibus fundentes, novitate aspectus perculere militem, ut 
quasi haerentibus membris inmobile corpus vulneribus 
praeberent; dein cohortationibus ducis et se ipsi stimu- 
lantes, ne muliebre et fanaticum agmen pavescerent, 
inferunt signa, sternunt obvios et igni suo involvunt? »; 
aut simul et ante commissam et post confectam pugnam : 
« Tum quadripartito exercitu hos in testudinem conglobatos 
subruendo vallo inducit, alios scalas moenibus admovere, 
multos tormentis faces et hastas incutere jubet; librito- 
ribus funditoribusque attributus locus, unde eminus glandes 


1. Mommsen, Kuntze, alii; vide Fabia, Les Sources de Tacite, p. 214, l. 91 
eL p. xvi-xxit. 
9. A., XIV, 30. 

torquerent, ne qua pars subsidium laborantibus ferret 
pari undique metu. — Tantus inde ardor certantis exer- 
citus fuit, ut intra tertiam diei partem nudati propugnato- 
ribus muri, objices portarum subversi, capta escensu 
munimenta omnesque puberes trucidali sint, nullo milite 
amisso, paucis admodum vulneratis '. » Neque dicendum 
est non inveniri posse quod te magis oblectet; sed, quae 
fuerit belli causa, quae pugnandi ralio, quod armorum 
genus, quae pugnanlium ingenia, quae ducum proposita, 
te non facile intellegere *. Nihil certe ipse Tacitus gravius 
tulisset quam hoc in se reprehendi; quippe qui « non modo 
casus eventusque rerum, sed ralionem eliam causasque » 
se explicaturum esse profiteretur *. Nec quidquam in eo 
magis immerito reprehendi potest. Nam quae tabulae ad 
oculorum voluptatem tam bene dispositae sunt, eaedem 
plerumque clarissime rationem reddunt, cur vicloria repor- 
tata sit; immo interdum ad id ipsum depictae sunt, ut 
reddant : « Nec minor Germanis animus; sed genere 
pugnae et. armorum superabantur, cum ingens multitudo 
arlis locis praelongas hastas non protenderet, non colli- 
geret, neque adsultibus et velocitate corporum uteretur, 
coacta stabile ad proelium : contra miles, cui scutum pe- 
ctori adpressum et insidens capulo manus, latos barbarorum 
artus, nuda ora foderet viamque strage hostium aperiret *. » 
Ecquid est quod pingendi, aut potius, ut semper, scul- 
pendi arle dignius sit, idemque quod nos magis distinele 
edoceat, cur victoriam ad Romanos inclinare necesse 


1. À., XIII, 39. 

2. Dubois-Cuchant, op. laud., p. 515-516. 
3. H., I, 4. 

4. A., II, 21. Confer A., I, 64. 

fuerit? Nonne tibi talia legenti statim occurrit illud nostri 
Taine « philosophos et artifices cognatione quadam inter 
se conjunctos esse; ab utrisque rerum causas legesque 
perspicue patefieri, sed ita ut, quod alteri definiant alteri 
depingant, quod illi rationi hi oculis subjiciant, quodque 
illi iis tantum qui intellegunt hi etiam multitudini liqui- 
dum reddant ! ». 

2» Estne res describenda ad quam plurimi homines 
aliquid conferant? Paucissimi a Tacito eligentur, sed ita ut 
ex eo quod ipsi gerant manifestum fiat, quomodo omnes 
afficiantur. 

Tibi sub oculos subjice multitudinem quae, vulgato 
Agrippinae periculo, ad litus irruit. Pro se quisque, ut 
principis maler servetur, contendit vel potius, quantae sibi 
curae sit principis mater, quoquo modo ostentat. Sed sunt 
in quibus clarius, ut ita dicam, perluceat, quid velint 
omnes. Hos tibi ostendet Tacitus : « Hi molium objectus, 
hi proximas scaphas scandere; alii, quantum corpus sinit, 
vadere in mare; quidam manus protendere », quasi e flucti- 
bus Agrippinam eripere possint. Nonne manus illae frustra 
protentae salis sunt ut intellegas, totam istam turbam 
immoderatum prae se ferre dolorem, quia non ex animo 
dolet, et ridendam esse, quia nihil agit *? 

Nune tibi subjiciantur sub oculos Arminii Cherusci a 
Germanici milite profligati. Quibus nihil erat in impetu 
faciendo ferocius. Sed ad quantum terrorem omnis ille 
ardor, accepta clade, se convertat (quem esse communem 
barbarorum morem, satis constat), nonne ex hoc uno 


1. Philosophie de l'art, t. Il, p. 54. 
2. A., XIV, 8. 

apertum fit, quod quidam, ut pueri qui poenam evitare 
conantur, ad summas arbores confugiunt? « Ceteri passim 
trucidati. Et plerosque tranare Visurgim conantes injecta 
tela aut vis fluminis, postremo moles ruentium et inci- 
dentes ripae operuere. Qwidam turpi fuga in summa 
arborum nisi ramisque se occultantes admotis | sagit - 
tariis per ludibrium figebantur , alios prorutae arbores 
adflixere !. » 

Tibi subjice postremo sub oculos Corbulonis castra, in 
quae intolerandum frigus irrupit. Nonne, dum Tacitus 
describit ut unius militis manus praeriguerit, simul de- 
scripsit ut omnes gelu premerentur? « Ambusti multorum 
artus vi frigoris et quidam inter excubias exanimati sunt. 
Adnotatusque miles, qui fascem lignorum gestabat, ita prae- 
riguisse manus, ul oneri adhaerentes truncis brachiis 
deciderent ?. » 

Nihil aliud referre nisi unam rem, eamque tenuissimam, 
ex qua totum spectaculum tibi fingere cogaris, Tacitus non 
solet. Sed plerumque in aliqua narrationis parte res ejus- 
modi ponitur, unde totum spectaculum magis illuminetur. 
Velut, cum nos transfert in eos campos in quibus Vitellius 
vestigia recentis victoriae lustrare oculis concupivit, haud 
procul ab illo principe, ab illis ducibus, ab illis militibus, 
qui tot milia insepultorum civium non exhorrescunt, nobis 
quosdam quasi digito monstrat quibus misericordia lacri- 
mas excitat : « Et erant quos varia sors rerum lacrimaeque 
et misericordia subiret. » Quid reperiri poterat quod magis, 
quam hae lacrimae, significaret, quae esset totius specta- 


1. A., II, 17. 
2. A., XIII, 35. 

culi natura? Nam quorundam miseratione majoris partis 
inhumanitas illustratur, nec tam efficitur, ut illos amemus 
quam ut hos oderimus; non enim tam mirum est nonnullos 
fuisse qui deflerent, quam plurimos fuisse qui nullum 
effunderent fletum '. Velut, in media illa multitudine quae 
eundem Vitellium dum ad Gemonias ducitur insectatur, 
quis est qui Taciti oculos advertit? Quidam e germanicis 
militibus qui suum imperatorem ludibrio eripere tentat. 
Unde enim clarius apparere poterat, quomodo pravissima 
ista turba affecta esset, quam ex eo quod inter tot homines 
unus exstitit quem tanta aerumna commoveret; nec tamen, 
utrum misericordia an odio impelleretur, satis compertum 
erat : « Obviuse germanicis militibus Vitellium infesto ictu 
per iram, vel quo maturius ludibrio eximeret, an tribunum 
adpetierit, in incerto fuit ?. » 


IV. Contraria contrariis opponere, quam vehementer 
Tacitum delectet, haec duo exempla declarant, plurima 
alia confirmant. Ne Plutarchus quidem fuit magis assiduus 
in comparando. Nam aut in uno homine virtutes singulas 
cum singulis vitiis contendit *?, aut homines binos inter se 
confert, ut Vespasianum et Mucianum, Valentem et Cae- 
cinam, Othonem et Vitellium, Domitium Aprum et M. Ser- 
vilium, Germanicum et Alexandrum *. Nec unquam 
libentius penicillo usus esse mihi videtur quam cum potuit 


1. H., II, 10. 

2. H., III, 84. 

3. A., I, 80: « Utcallidum ejus ingenium, ita anxium judicium; neque 
enim eminentes virtutes sectabatur, et rursum vitia oderaL; ex optimis 
periculum sibi, a pessimis dedecus publicum metuebat. » 

inter se opponere, aut in binis continuis capitibus plebem 
irruentem in Galbae domum ut Othonis caedem flagitaret 
et milites « in suggestu, in quo paulo ante aurea Galbae 
statua fuerat, medium inter signa Othonem vexillis cir- 
cumdantes »; aut in binis continuis sententiis Agrippinam 
luctu confectam et Pisonem gaudio perfusum, Claudium 
« eo pavore offusum ut identidem interrogaret, an ipse 
imperii potens, an Silius privatus esset » et Messalinam 
eo provectam audaciae, ut « simulacrum vindemiae per 
domum celebraret », Bedriacenses campos laceris cor- 
poribus, truncis artibus, pulridis virorum equorumque 
formis foedissimos et in parte viae quam « lauru rosaque- 
Cremonenses constraverant » exstructa altaria in quibus 
« regium in modum » victimae caedebantur !; aut in una 
verborum continuatione Caecinam versicolore sagulo indu- 
tum et eos apud quos contiones habet toga vestitos : 
« Ornalum ipsius municipia et coloniae in superbiam trahe- 
bant, quod versicolori sagulo bracas indutus togatos adlo- 
queretur ?. » : 

Ut contraria contrariis saepe ita a Tacito opponerentur, 
ipsarum rerum quae enarrandae erant natura postulabat. 
Nam, ut de virtutibus et de vitiis tantum loquar, nemo 
fere Caesarum tempore 'exstitit, quin aut improbissimus 
esset aut contra probissimus; aberant mediocres; prin- 
cipes alii, ut Tiberius, superbiae et saevitiae, alii, ut Ger- 

1. H., 1, 35-36; A., II, 75; XI, 31; A., IT, 70. 

2. H., lI, 20. Confer A., I, 65 : « Nox per diversa inquies, cum barbari 
festis epulis, laeto cantu aut truci sonore subjecta vallium ac resultantes 
saltus complerent, apud Romanos invalidi ignes, interruptae voces, alque 
ipsi passim adjacerent vallo, oberrarent tentoriis, insomnes magis quam 


vigiles. » Confer etiam locum jam laudatum p. 53 : « Ingerunt desuper... », 
sumptum ex IIlistoriis, M, 22. 

manicus, comitatis et mansuetudinis exemplaria fuerunt; 
mulieres aliae, ut Messalina et Agrippina minor, turpis- 
simae libidinis, aliae, ut Stoicorum illae uxores, perfe- 
clissimae pudicitiae documenta; reorum hi ab interfecto- 
ribus vitam ignavissime deprecabantur, illi tantam prae se 
ferebant fortitudinem, ut omnibus artibus tremerent qui 
erant percussuri'; servorum hic domini caput minima 
pecunia vendebat, illi ne tormentis quidem admotis ulla 
vox exprimebatur quae domino noceret. Quid, quod in exer- 
citibus legionarii et barbari auxiliares iisdem vexillis 
pugnabant, in Urbe Graeci et Latini permixti vivebant, in 
Caesaris domo praetoriani certabant cum libertis, qui plus 
possent apud principem, in templis dii ex Oriente advecti 
contendebant cum diis patriis, quibus plures victimae 
afferrentur, in re publica libertatis nomina cum moribus 
dominationis audacter conjungebantur? Itaque cui jam 
mirum videbitur contraria contrariis saepissime opposita 
esse ab iis qui saeculi quo contrariis contraria semper 
opponebantur res perscripserunt? Quod si interdum puti- 
dius fecerunt, ut eorum libri rhetorum officinas redolerent, 
nemo dubitabit, quin culpa in eos conferenda sit apud quos 
pueri assederant. Nonne luce clarius est illum Taciti locum 
in quo Romae oppugnatio narratur propius ad Senecae 
majoris artem quam ad historiae fidem accedere? « Saeva 
et deformis urbe tota facies : alibi proelia et vulnera, alibi 
balineae popinaeque ; simul cruor et strues corporum, juxta 
scorta et scortis similes; quantum in luxurioso otio libi- 
dinum, quidquid in acerbissima captivitate scelerum, 

prorsus ut eandem civitatem el furere crederes et lasci- 
vire *. » 

Sed cum et rerum natura et rhetorum disciplinis magna 
ex parte explicaveris, curad contraria contrariis opponenda 
propensior fuerit Tacitus, quid erit reliquum? Ut animad- 
vertas non minus fere ad id propensos fuisse eos qui 
iisdem temporibus res romanas in marmore insculpebant, 
vel potius non minus ad id propensos esse solere omnes 
qui aliquid insculpunt in marmore. Iterum igitur erit con- 
cludendum non tam in pingendi quam in sculpendi arte 
praestitisse Tacitum. Sed ita in hac praestitit, ut fere omnes 
suae aetalis militares, publicas, privatas res optime expres- 
serit. 


1. H., HII, 83. 

CAPUT QUARTUM 


CUM QUIBUS POTISSIMUM SCRIPTORIBUS TACITUS 
SIT COMPARANDUS 


CONCLUSIO 


Ex veteribus rerum scriptoribus tres omnino sunt a 
quibus Tacitus de arte scribendi praecepta petiit, Livius, 
Sallustius, Thucydides. 

Cum Taine dicit : « Tacitus non solum singulas res in 
singulas includit sententias, easque brevissimas, ut Sallu- 
stius; sed etiam cunctas quae inter se cohaerent sententias 
una devincit comprehensione, ut ne Livius quidem sit 
amplior », eredere videtur Taciti genus dicendi ex Sal- 
lustii et Livii generibus una mixtis constare '. Sed non ita 
prorsus res se habet. 

A Sallustio Tacitus didicit, cum quibus modis enuntia- 

1. « Non seulement Tacite ramasse les idées parliculieres en phrases 
breves el concises, comme Salluste; mais encore, il les relie sous une 


idée dominante en une période unique souvent aussi large que celle de 
Tite-Live. » Essai sur Tite-Live, 1'* éd., p. 313. 

tum brevius fieri posset, tum quousque pertineret vis infi- 
nitivi. Artem vero verborum ita componendorum, ul in uno 
amplissimo ambitu quaeque sententia vim haberet singu- 
larem, simul autem cunctae inter se apte conjungerentur, 
accepita Thucydide : quod tamen dicendi genus Thucydides, 
non tam, ut Tacitus, in narrationibus quam in orationibus 
frequentat. A Livio autem ad depingendum, si non insti- 
tutus, at certe incitatus est; nam ex Livio quaedam excerpi 
possunt quae ad Taciti artem accedant, sive nescio quod 
simulacrum verbis imitari videtur : « Male sustinenti arma 
gladium superne jugulo suffigit », sive iisdem fere simili- 
tudinibus, quibus Tacitus, utitur : « Jumenta... nivem... 
penitus perfringebant; ut pleraque, velut pedica capta, 
haererent in durata et alte concreta glacie ' », sive inter- 
dum totam sententiam translationibus illustrat, itaque pi- 
cturam ex eo efficit quod non cadit sub aspectum *. 

Sed Tacitus, quamquam aliquid cuique debet, neque cum 
Livio, neque cum Sallustio, neque cum Thucydide (de arte 
tantum loquor), proximam habet cognationem. Quibus, 
eliamsi sescenta alia largitus eris, nunquam divinum illud 
quo Tacitus est praeditus ingenium concedes : nec poetae, 
nec pictores existimandi sunt. Quod facillime demonstrari 
polest, et quidem, cum Tacitus et similem saepe materiam 
tractaverit et ipsos imitatus sit, mathematicorum ratione, 
qua Taine uti solebat. Quemadmodum enim perargutus 
ille scriptorum judex de Livio Polybium imitante dicebat : 
« Si Polybium e Livio delraxeris, quod relinquetur Livii 


1. I, 25; XXI, 36. 
2. Vide exempla a Taine prolata, Essai sur Tite-Live, 1'* édit., p. 306- 
301. 

erit ingenium, id est ars narrandi ' », ita nosmet eodem 
modo dicere possumus : « E Tacito Thucydidem, Sallu- 
stium, Livium detrahe : quod relinquetur, Taciti erit inge- 


nium, id est ars depingendi. » 


Nam excerpe e Thucydide notissimam illam pugnae 
apud Epipolas noctu commissae narrationem. Dein excerpe 
e Taciti Historiis proelii cujusdam, quo Vitelliani cum 
Flavianis noctu conflixerunt, narrationem. Post illam ex 
hac detrahe : quid supererit? Nihil fere nisi id ipsum quod 
in Taciti narratione maximam movet admiralionem : 
« Neutro inclinaverat fortuna, donec adulta nocte luna 
surgens ostenderet acies falleretque. Sed Flavianis aequior 
& tergo; hine majores equorum virorumque umbrae, et 
falso, ut in corpora, ictu tela hostium citra cadebant : Vitel- 
liani adverso lumine conlucentes velut ex occulto jaculan- 


tibus incauli offerebantur ?. » 


Nune in mediam ponatur ille Sallustii locus in quo 
refertur, quam « inertem », quam « imbellem », quam 
periculi laborisque patientem exercitum a Sp. Albino Metel- 
lus acceperit, quanta vero temperantia, quanta virtute mili- 


1. « Otons Polybe de Tite-Live; ce qui reste est le talent de Tite-Live, 
c'est-à-dire l'art de raconter. » Op. laud., p. 266. 

2, Thucydides, VIL, 44; Taciti Historiae, I1I, 22-23. Hae duae narrationes 
jam a Dubois-Cuchant comparalae sunt (Tacite et son siecle, Paris, 1861, 
t. 1l, p. 515-516). Idem existimat Tacitum cum in eadem narratione scri- 
pserit : « Lateque cladem intulisset, ni duo milites praeclarum facinus 
ausi », elc., Vergilii Nisum et Euryalum in memoria habuisse. Mihi hunc 
quoque Sallustii locum Tacitus imitatus esse videlur : « Ceterum facies 
totius negotii varia, incerla, foeda atque miserabilis ;... nihil consilio neque 
imperio agi, fors omnia regere » (Jugurtha, LI), cum in eadem narratione 
Scripsit : « Proelium tota nocte varium, anceps, atror, his, rursus illis exi- 
tiabile; nihil animus aut manus, ne oculi quidem provisu juvabant. » 

tem mox fecerit oboedientiorem : « Sed neque munieban- 
tur, neque more militari vigiliae deducebantur; uli cuique 
lubebat, ab signis aberat; lixae permixti militibus diu no- 
cluque vagabantur et palantes agros vastare, villas expu- 
gnare, pecoris et mancipiorum praedas certantes agere eaque 
mutare cum mercatoribus vino adveclicio et aliis talibus... 
Transvorsis itineribus [Metellus] cotidie castra movere, 
juxta ac si hostes adessent vallo atque fossa munire, vigi- 
lias crebras ponere '... » Quid huie narrationi addendum 
esl, ut Taciti esse videatur? Nihil fere aliud quam tria aut 
quattuor verba, sed ea quae milites ducemque nobis ponant 
ante oculos : « Sed Corbuloni plus molis adversus igna- 
viam militum quam contra perfidiam hostium erat... Satis 
constitit fuisse in eo exercitu veleranos qui non slationem, 
non vigilias inissent, vallum fossamque quasi nova et 
mira viserent, s/ne galeis, sine loricis, nitidi et quae- 
stuosi, militia per oppida expleta... Ipse, cultu levi, capite 
intecto, in agmine, in laboribus frequens adesse; laudem 
strenuis, solacium invalidis, exemplum omnibus osten- 
dere *. 

Quod si alia proferenda sunt exempla, legantur deinceps 
hi duo loci; de quibus disseramus non est necesse, ut 
intellegatur alterum esse ejus qui narrare valeat : « Intem- 
pesta nocte de improviso multitudine Numidarum Auli 
castra circumvenit. Milites romani, perculsi tumultu inso- 
lito, arma capere alii, alii se abdere, pars territos confir- 
mare, trepidare omnibus locis; vis magna hostium, caelum 
nocte atque nubibus obscuratum, periculum anceps; po- 


1. Jugurtha, XLIV-XLV. 
2. A., XIII, 35. 

stremo fugere an manere tulius foret, in incerto erat ! »; 
alterum vero, ejus qui valeat depingere : « Animad- 
versum id Germanis et insidias composuere : electa nox 
atra nubibus, et prono amne rapti nullo prohibente vallum 
ineunt. Prima caedes astu adjuta : incisis tlabernaculorum 
funibus suismet tentoriis cooperlos trucidabant. Romani, 
vulneribus excili, quaerunt arma, ruunt per vias, pauci 
ornatu militari, plerique circum brachia torta veste et strictis 


mucronibus ?. » 


Non multa igitur Sallustio essent-addenda, ut in Taci- 
tum converteretur; sed quae addenda essent, ea ipsa sunt 
ex quibus totus constat Tacitus. Non aliter autem Livius 
esset mutandus, ut Tacitus fieret. Nam, quamquam non 
necesse est nostro Taine demus totum Livii ingenium esse 
oratorium, illi certe assentiendum est dicenli : « Livium in 
narrationibus vehementer legentium animos permovere, 
sensus vero multo minus; rarissime in rebus formam, 
colorem et quidquid sub aspectum cadit ostendere, sed 
verissime describere, quomodo animi variis molibus per- 
turbentur; nec eum esse qui res gesílas sub oculos ponat, 
sed qui nostrum animum apte ad rerum gestarum naturam 
semper afficiat »; aut, si quando verbis utatur quae res 
depingere videantur, ea reapse nihil depingere, ejusmodi 
enim esse, « ut digna non sint quae usquam ponantur, quia 
ubique poni possint ? ». Nam vide, ut übi a Livio narretur 


1. Jugurtha, XXVIII. 

2.15. V, 22. 

3. « Les sens du lecteur ne sont pas trés émus, mais son cceur l'est 
beaucoup... La narration [de Tite-Live] montre rarement dans les objets 
la forme physique ou la couleur sensible, mais elle décrit avec force 

Romae, pervulgata Caudina pace, « in omnem formam 
luctus esse consensum » : « Extemploque, sine ulla publica 
auctoritate, consensum in omnem formam luctus est. 
Tabernae circa forum clausae justitiumque in foro sua 
sponte coeptum, priusquam indictum; lati clavi, anuli au- 
rei positi; paene maestior exercitu ipso civitas esse », etc. 
Cur his verbis parum moveris? Quod non fuit osten- 
dendum, in quo justitium illud ceteris jusliliis simile 
fuisset, sed in quo fuisset dissimile, ideoque non tam fuit 
dicendum « tabernas esse clausas, latos clavos positos », 
quam fuit efficiendum ut sentires, quanto consensu, quanta 
celeritate haec omnia facla essent. Quod mire efficiunt in 
hac Taciti narratione verborum sonus et compositio : 
« Hos vulgi sermones, audita mors [Germanici] adeo 
incendit, ut ante edictum magistratuum, ante senatus consul- 
tum, sumpto justitio, desererentur fora, clauderentur domus; 
passim silentia et gemitus, nihil compositum in ostenta- 
tionem; et, quamquam neque insignibus lugentium absti- 
nerent, altius animis maerebant ?. » 

Esse tamen interdum quaedam apud Livium quae res 
ante oculos ponere possint, concesserim. Sed unum est 
quod semper in eo desideratur ut egregius pictor existi- 
metur. Idque apparebit ex hac notissima narratione : 


et vérité le jeu dramatique des passions... Àu lieu de mettre les évé- 
nements sous nos yeux par des images, l'imagination oratoire [de Tite- 
Live] les rend sensibles à notre àme par des émotions... Que de fois, 
dans les dix premiers livres, ne revoit-on pas la méme bataille! Les cava- 
liers ótent la bride à leurs chevaux, etc. Ces détails vrais, mais communs, 
ne méritent d'étre mis nulle part, parce qu'ils peuvent étre mis partout. » 
Op. laud., p. 253, 317, 250, 244. 

1. IX, 7. 

2. A., II, 82. 

« Haec frementibus hora fatalis ignominiae advenit, omnia 
tristiora experiundo factura, quam quae praeceperant 
animis. Jam primum cum singulis vestimentis inermes 
extra vallum exire jussi; et primi traditi obsides atque in 
custodiam abducti; tum a consulibus lictores abire jussi; 
paludamentaque detracta;... primi consules prope seminudi 
sub jugum missi; tum, ut quisque gradu proximus erat, 
ita ignominiae objectus; tum deinceps singulae legiones. 
Circumstabant armati hostes, exprobrantes eludentesque; 
gladii etiam plerisque intentati '... » Nihil certe excogi- 
tari potest quod legentium animos vehementius moveat; 
sed Tacitus facillime invenit quod oculos magis caperet; 
cum enim cladem quandam Caudinae cladi simillimam 
narraret, res in unam sententiam ita collegit, ut Romano- 
rum indecora signa fulgenlibus hinc inde hostium vexillis 
eunlia ostenderet : « Haec meditanlibus advenit profici- 
scendi hora expectatione tristior; quippe intra vallum 
deformitas haud perinde notabilis : detexit ignominiam 
campus et dies. Jtevulsae imperatorum imagines, indecora 
signa, fulgentibus hinc inde Gallorum vexillis; silens agmen 
et velut longae exsequiae ?... » ) 

Brevissima sunL haec exempla, sed multum probant : si 
Tacitus, non cum omnibus veteribus, sed tantum cum vete- 
ribus rerum scriptoribus comparabitur, non jam optimus, 
sed solus pingendi artifex vocandus erit. 


1. IX, 5. 
2. H., IV, 62. 

II 


Recentibus rerum scriptoribus propior est, et inter eos 
Saint-Simon et Michelet. Non quo res simili modo de- 
scribant, sed quod eadem rerum videndarum facultate sunt 
praedii. Nam Saint-Simon is fuit, ut Tacitus, qui res 
tricesimo anno postquam gestae essent, tam aperte discer- 
neret quam si eliamtum ante oculos essent positae. Miche- 
letque is fuit, ut Tacitus, qui sibi egregie depingeret vel 
ea quibus nunquam interfuisset. Quare omnes historiae 
partes, ut Tacitus, convertit in quasdam picturas, sed prae- 
serlim narrationes. In quo ita Tacili similis est, ut in 
easdem reprehensiones incucurrerit. Quemadmodum enim 
Tacito crimini datum est quod interdum facla paulum 
mutaret quae ad quoddam narrandi genus sponte sua non 
se accommodarent, sic prudentissimus quidam scriptorum 
existimator idemque facelissimus de Michelet salsissime 
dixit « eum ad res videndas admirabilem fuisse, sed ita 
tamen ut res melius videret cum aliquid addidisset ! ». Et 
sicut egregii quidam judices Tacitum accusarunt quod 
rerum temporumque ordinem saepe male ostenderet, ita 
Michelet nostro objectum est, quod tenorem in narrationibus 
non servaret ?. Talia dicentibus licet non assenliri; scri- 


1. « Admirable pour voir les choses, mais les voyant mieux dés qu'il y a 
ajouté. » E. Faguet, Études sur le XIX* siecle, Paris, Lecene et Oudin, p. 356. 

2. « Je ne crois pas qu'il ait raconté, dans le sens ordinaire du mot, 
une bataille, une entrevue, une anecdole... ll y a ici un vrai défaut. Sou- 
vent la suite des temps, la série des événements se brouille à nos yeux. 
Nous perdons avec lui le sentiment de la continuité. » Faguet, op. laud.; 
p. 319. 


14 CAPUT QUARTUM. 


ptoris vero utriusque narrationes picturis esse finitimas, 
nemo negabit. 

Sed, etsi res ita narrant ut legentium oculos capiant, 
unum famen sensum dissimili genere delectant. 

Non quo sint semper inter se dissimillima haec duo 
genera. Omnia enim sunt in omnibus, ut Racine interdum 
in Victore Hugo, Corneille in Racine. Transfer haec in 
latinum : « Done plus de crimes, et tout permis. L'horreur 
du sac des villes et les affreuses joies qui suivent l'assaut 
renouvelées tous les jours sur les villages tout ouverts et 
des familles sans défense. Partout l'homme abattu, blessé, 
tué. Partout des cris, des pleurs » : a Tacito sumpta esse 
videbuntur : « Igitur nullum jam scelus, sed cuncta per- 
missa. Direptarum urbium horror et saevissima gaudia 
quae impugnationes sequuntur in aperlis pagis et iner- 
mibus domibus cotidie repetita. Ubique homines afflicti, 
vulnerati, occisi. Ubique clamores, fletus. » Transfer haec 
in nostrum sermonem : « Silens agmen et velut longae 
exsequiae : dux Claudius Sanctus effosso oculo dirus ore, 
ingenio debilior' » : a Michelet sumpta esse videbuntur : 
« L'armée silencieuse et comme de longues funérailles; le 
chef Claudius Sanctus, un cil crevé, le regard farouche, 
l'esprit faible *. » 

Sed ex hoc non potest effici quod in latinam linguam 
conversum Taciti esse dicas : « Restabat ipsa Hispania, 
peditatus ille, u/ ingens her ex hastis, in quo non erat quod 
morderi posset... Est nunc in Etruria. Non imbres, nec 


1. H., IV, 62. 
2. Michelet non solum conjunctiones, sed « verba » saepissime adimit; 
concitata, fracta, salebrosa oratione semper utilur. 


- 

vernae nives eum tenuerunt; ne seditiones quidem tenent; 
vita est in periculo; aut vivus, aut mortuus, ibit : est ut 
lapis a Fato tonjectus... Illud Sequanam circum Lutetiam 
amoenissimam reddit, quod incerta est, pigra et languida 
incedit, ut ea quae libere iter faciat et satis habeat tem- 
poris ad finem attingendum... Tamen post cyclopea 
moenia urbium pelasgicarum appropinquans periculum 
audiebant. Ligures usque ad Arnum processerant. Galli 
Apenninum magno clamore, u£ (urba luporum, scandebant, 
barba fulva e superiore labro pendente, oculis caeruleis, 
quod perhorridum est iis qui meridianas incolunt 
regiones !. » Nec plura, nec longiora loca proferri, 
necesse est; nam ex minimis rebus maxima concludi pos- 
sunt. Omnis nostri Michelet ars (quae quantum distet a 
Tacito, quis non videt?) his exemplis continetur : sunt 
enim ejus qui et verba ex alto transferre soleat, et in locis, 
ut in hominibus, praestet depingendis, et in hominibus 
describat, non solum quod temporis cujusque est (ut stent, 
ut manum porrigant, ut corpus moveant), sed etiam quod 
est naturae (quo sint ore, qua barba, quibus oculis). 
Rursus ex hoc non potest effici, quod in gallicam lin- 
guam conversum nostri Michelet esse dicas : « In sua con- 


1. « Restait la vraie Espagne, la fameuse infanterie, comme «un gros 
hérisson de piques, oà on ne mordait pas... Le voici en Toscane. Les pluies, 
les neiges du printemps ne l'ont pas arrété. Les révoltes mémes ne l'arré- 
tent pas. Sa vie est en péril; mort ou vif, il ira : il es£ comme une pierre 
lancée par la. fatalité... L'aimable caractere de la Seine aulour de Paris, 
c'est son. indécision, son allure molle et paresseuse de libre voyageuse 
qui se soucie peu d'arriver... Cependant derriere les murs eyclopéens des 
villes pélasgiques, ils [les Etrusques] entendaient le péril s'approcher. Les 
Liguriens avaient poussé jusqu'à l'Arno; les Gaulois gravissaient à grands 
eris l'Apennin, comme des bandes de loups, avec leurs moustaches fauves et 
leurs yeux d'azur, si effrayanls pour les hommes du Midi. » 

tione Vitellius, inter suos milites, prospectantibus etiam 
feminis, pauca et praesenti maestitiae congruentia locutus, 
cedere se pacis et reipublicae causa, relinerent tantum 
memoriam sui fratremque et conjugem et innoxiam libe- 
rorum aetatem miserarentur, simul filium  protendens, 
modo singulis, modo universis commendans, postremo 
fletu praepediente adsistenti consuli exsolutum a latere 
pugionem, velut jus necis vitaeque civium, reddebat '. » 
Omnis Tacili ars (quae quantum distet a. Michelet, quis 
non videt?) hoc continetur loco : est enim ejus qui rerum 
vocabula maxime propria eligat, qui verba ita continuet 
ut totum spectaculum uno conspectu complectamur, qui 
narralionis partes optimo ordine disponat, qui fere nihil 
aliud describat nisi quod significet quo molu, prout 
tempus fert, hominum animi afficiantur. 

Ut autem ab alterutro magis delectari licet, ita neuter 
pluris aestimandus est (de arte tantum loquor : uter 
minore cum studio, minore cum ira res narraverit, uter 
hominum animos altius introspexerit quaerere a re nostra 
alienum est). Nam inter se ita dissimillimi sunt ut sit 
uterque in suo genere princeps. Duo enim sunt propter 
quae in sua arle Tacitus primas obtinet. Unum est quod, 
quamquam omnis ejus ars in eo est ut verba et bene eli- 
gat et bene disponat, tanta tamen usus est varietate, ut 
nullus fere sit apud eum verborum ambitus qui ullius 
nisi sui similis sit. Sed nequaquam inferior in sua arte 
Michelet putabitur; nam quamquam ejus ars praesertim 
ex translalionibus et comparationibus constat, miram in 


1. H., IH, 68. 

eis consequitur varielatem : aliae ex hominum cotidiana 
consuetudine, aliae ex animalium moribus, aliae ex 
locorum natura ductae sunt; sunt quae ab Homero, 
sunt quae a Danle sumptae esse videantur : « Velut 
naufragi aut pueri modo nali, nudi Genavam attin- 
gebant, nihil nisi sorditata, jejuna, saepe excruciata 
corpora adferentes. Alii semper adveniebant : quibus 
dilapsis, veniebant alii. Erat quasi umbrarum torrens; 
mortuos diceres ad Josaphat vallem gregatim conve- 


nientes ! 


. » Alterum in Tacito mirandum est, quod, 
quamquam artem anguslissimis terminis saeptam exer- 
cebat, tot res tractavit tamque varias : quid enim omisit, 
quod ad mililares, privatas, publicasque res suae aetatis 
pertineret? Sed non inferior Michelet, qui, ut Tacitus 
in inseulpendo, ita in depingendo tot res tamque varias 
attigerit et in locis, ut in hominibus, exprimendis prae- 
stiterit : « Le roi était enterré dans un habit de velours 
noir, la téte chargée d'un chaperon écarlate, aussi de 
velours. Les princes trainaient derriere sournoisement et 
le laissaient seul, afin, disaienl-ils, de lui faire moins de 
poussiere. Seul il traversait les ennuyeuses foréts du Maine, 
de méchants bois pauvres d'ombrage, les chaleurs étouffées 
des clairieres, les mirages éblouissants du sable à midi. » 
Qua tabula quemadmodum nihil est apud Tacitum quod 
pluris facias, ila multa sunt quae in suo genere non 
minoris aestimes, nec tamen ei similia sunt; ut multa sunt 


1. « Comme des naufragés, ou comme l'enfant qui vient de naitre, ils. 
abordaient nus à Geneve, n'apportant que leur corps mal vétu, affamé, 
souvent martyriséó. Toujours de nouveayx arrivants. lls s'écoulaient, 
d'autres venaient. C'était un torrent de fantómes; on eüt dil la marche 
des morts vers la vallée de Josaphat. » 

apud Saint-Simon quae non inferiora habenda sunt quam 
laudatissimi Taciti loci, nec tamen eis sunt similia. 


Etenim Saint-Simon, quamquam ad Tacitum prope 
accedit oculorum acumine, solita autem animi tristitia 
accedit etiam propius, arle tamen tantum ab eo distat 
quantum ipse Michelet. Non solum in hominum effigie 
exprimenda praeserlim excellit (in quo jam a Tacito dif- 
fert), sed in hominibus corpora praesertim depingit (in 
quo magis inter se differunt), immo ita depingit (in quo 
inler se maximo distant intervallo), ut eadem saepe iteret, 
uL parum curet parles bene disponere, ut longus sit, ut 
splendidum rebus addat colorem : Burgundiae ducis uxor 
« erat buccis fluentibus, fronte prominenti, labris crassis 
quae mordere vellent, capillo et supercilio castaneae fulvae 
colorem imitantibus iisdemque optime positis, oculis 
quibus nihil erat nec loquacius nec pulchrius, dentibus 
raris et omnino corruptis, colore pulcherrimo pulcherri- 
maque cute, pectore parvo sed mirabili, collo longiore 
nec sine aliqua inflatione, sed quae non dedeceret, capite 
quod concinne, decore, magnifice ac pariter cum oculis 
moveretur, risu admodum vivido, corpore infra pectus 
tereti, longo, gracili, venusto, incessu dearum super 
nubes euntium ' ». Nihil est apud Tacitum quocum hoc 


1. La duchesse de Bourgogne avait « les joues pendantes, le front 
avancé, de grosses lévres mordantes, des cheveux et des sourcils chátain 
brun, fort bien plantés, des yeux les plus parlanis et les plus beaux du 
monde, peu de dents, et toutes pourries, le plus beau teint et la plus 
belle peau, peu de gorge, mais admirable, le cou long avec un soupcon 
de goitre qui ne lui seyait pas» mal, un port de tóte galant, gracieux; 
majestueux, et le regard de méme, le sourire le plus expressif, une taille 
longue, ronde, menue, aisée, une marche de déesse sur les nuées ». 

comparari possit, immo nihil apud veteres, nisi fortasse 
quaedam Suetonii. 


Haud scio an nemo miraturus sit si in hunc eximiorum 
pictorum chorum quibuscum comparatur Tacitus, non 
procul a Saint-Simon et Michelet, is quoque inseratur, 
qui Taciti « gravitatem » magnifice laudavit nec tantum 
gravitatem ejus magni fecit. Ipsam enim Taciti artem 
Bossuet et vehementer admiratus et interdum imitatus est. 
Nonnulla sunt in ea Ora/ione in qua de omnium rerum 
memoria disserit, quae idem sonant ac pervulgatum illud 
« opus aggredior opimum casibus ». Sed, ut notissimum 
proferatur exemplum, quis dubitabit quin Bossuel, cum 
Principis Palatini uxorem laudaret bellumque civile a 
Funda dietum describeret, eum stilum mutuatus sit quo 
Tacitus totius operis sui rationem descripserat? Num hic 
verbis aptior fuit et. pressior quam ille? Num contraria 
contrariis opponendo rebus plus lucis attulit? « Quam 
foedum spectaculum mihi ponitur ante oculos? Regnum 
a fundamentis labefactum; bellum civile, bellum exter- 
num; intus forisque incendia; undique medicinae, quae 
plus nocent quam mala; principes cum magno periculo 
comprehensi, liberati cum majore; princeps ille, qui suae 
aetatis virorum exemplar putabatur, patriae cujus columen 
fuerat inulilis factus; post, nescio quomodo, praeter suam 
ipse voluntatem, contra eam arma ferens; regni mini- 
sler vexatus, idemque necessarius, non solum propter 
maxima merila, sed etiam propter aerumnas quae ad regis 
auctoritatem perlinebant *. » Nonne ex hoc loco patet 


1. « Quel affreux spectacle se présente ici à mes yeux! la monarchie 

Bossuet interdum, cum in latinum sermonem conversus - 
sit, merum Tacitum esse videri? 

Nec tamen inter se, quamvis in rebus cogitatione sibi 
depingendis alter ab altero non superetur sed uterque exi- 
mius poela sit habendus, certa propinquitate conjuncti 
sunt : nam poetarum hic propior est tragicis, ille vero 
epicis et lyricis propior. 

Epicis proximus est Bossuet, quod populis et regio- 
nibus suum, ut gallice dicimus, « colorem » servat. « Quo 
evaserunt formidolosi illi equites quos in hostem celerrime 
irruentes antea videres velut aquilas? Ubi sunt animi illi 
bellicosi, et celebrati Z/li mallei, et arcus ?lli quos nemo 
frustra intentos vidit? Nec equi rapidi sunt, nec homines cal- 
lidi, nisi ut ante vielores fugiant? Simul vastatur Polonia 
et a seditioso Cosaco, et ab ?nfido Moscovita, ek magis etiam 
ab ipso Tartaro, cujus omni spe abjecta auxilium petit. 
Cuncta sanguine inundantur, uec quisquam cadit nisi in 
1 


morlua corpora » Neve dicas paucissima esse verba 


quae rebus colorem addant. Parvi refert esse pauca, dum 


ébranlée jusqu'aux fondements; la guerre civile, la guerre étrangere; le 
feu au dedans et au dehors; les remédes de tous cótés plus dange- 
reux que les maux; les princes arrétés avec grand péril et délivrés 
avee un péril encore plus grand; ce prince que l'on regardait comme le 
héros de son siécle rendu inutile à sa patrie, dont il avait été le soutien, 
et ensuite, je ne sais comment, conire sa propre inclination, armé contre 
elle; un ministre persécuté et devenu nécessaire, non seulement par l'im- 
porlance de ses services, mais encore par ses malheurs, oü l'autorité 
souveraine était engagée. » 

1. « Qu'est devenue cette redoutable cavalerie qu'on voit fondre sur 
l'ennemi avec la vitesse d'un aigle? Oü sont ces ámes guerrieres, ces mar- 
teaux d'armes tant vantés, et ces arcs qu'on ne vit jamais tendus en vain? 
Niles chevaux ne sont vites, ni les hommes ne sont adroits que pour 
fuir devant le vainqueur. En méme temps la Pologne se voit ravagée par 
le rebelle Cosaque, par le Moscovite infidéle et plus encore par le Tar- 
tare, qu'elle appelle à son secours dans son désespoir. Tout nage dansle 
sang et on ne tombe que sur des corps morts. » 

multum valeant. Non omnia poetae depingere possunt. Sed 
si nostrum animum verbis vel paucissimis opportune 
excitaverint, tota rerum imago sponte nobis surget ante 
oculos. Nonne autem hoc epicum dicendi genus « ab sedi- 
tioso Cosaco, ab infido Moscovita, a Tartaro », nonne haec 
barbara nomina, nonne hi arcus « quos nemo frustra 
intentos vidit », nonne hi equites cum aquilis comparati, 
nonne haec verba « nec quisquam cadit nisi in corpora », 
mirifice efficiunt, ut asiaticum quoddam equitum agmen 
slatim conspicias, armis, fortitudine, saevitia barbarum? 

Lyricis proximus est Bossuet et verbis illis audacis- 
sime translatis et. splendidissimis illis sententiarum orna- 
mentis, quibus, dum res describit, simul exprimit, quo- 
modo rerum conspectu ipse moveatur; eorumque exempla 
proferre nihil attinet. Ad lyricos accedit hoc quoque quod 
verba eligit ad sonum exquisita. Sed longius progrediar. 
Non solum apud Bossuet saepius quam apud ipsum 
Tacitum cuique verborum ambitui sua, ut ita dicam, facies 
datur, ut acris, incitata, praeceps oratio sit, cum Condé 
huc illuc volitans est ostendendus, contra gravis, lenta, 
solida, cum Hispanus pedes est depingendus; sed eliam 
verborum ambitus quisque fulgure quodam terminatur, 
quo totus illuminatur; quod apud lyricos saepissime 
inveniri salis constat ' : « Vix ardorem quo ipse in- 
census erat per ordines attulit, cum fere simul cernitur 
dexterum hostis cornu impellens, nostrum labefactum 
sustinens, Gallos jam fere victos ad signa revocans, 


1. Quod de Chateaubriand dixit F. Brunetiére ad Bossuet transferendum 
esse mihi videtur, l'Evolulion de la poésie lyrique en Franceau XIX* siécle ; 
Paris, 1894, Hachette, t. I, p. 94. 

Hispanos victores fugans, in omnes partes terrorem affe- 
rens, et micantibus oculis attonitos reddens eos qui e suis 
manibus excesserunt. Restabat formidolosus ille peditatus 
ex Hispanis tantum collectus, cujus catervae densissimae 
turribusque simillimae, sed turribus quae quassata ipsae 
reficere valerent, in ceterorum fuga moveri non poterant, 
sed flaminas undique jaciebant '. » Non hoc loco satis est 
dicere, quod supra de Tacito dicebamus, quot narrationis 
sint partes, tot esse verborum ambitus; nam hic audacter 
dicendum est, quot sint narrationis parles, tot esse « stro- 
phas », totamque narrationem ut Victoris Hugo carmina 


esse compositam. 


II 


Rem primo aspectu consideranti fortasse permirum 
esse videbitur Tacilum et La Fontaine a scriptore quodam 
inter se ob id esse comparalos « quod uterque curet ne in 
narrando vel minima, dum modo sint necessaria, omittan- 
tur? ». Sed hoc multo minus mirum esse judicabunt qui 
La Fontaine lectitaverint. Immo admirabuntur alia, eaque 
majoris momenti, non esse reperta propter quae Tacitus 


1. « Aussitót qu'il eut porté de rang en rang l'ardeur dont il était animé, 
on le vit presque en méme temps pousser l'aile droite des ennemis, sou- 
tenir la nótre ébranlée, rallier les Francais à demi vaincus, mettre en fuite 
l'Espagnol victorieux, porler partout la terreur, et étonner de ses regards 
élincelants ceux qui échappaient à ses coups. Restait cette redoutable infan- 
terie de l'armée d'Espagne dont les gros balaillons serrés semblables à 
aulant de tours, mais à des tours qui sauraient réparer leurs bréches, 
demeuraient inébranlables au milieu de tout le reste en déroute, e£ lan- 
caient des feux de toute part. » 

2. Vide p. 2, n? 3. 

eum La Fontaine conferendus esset. Nam fere quidquid de 
alterius arte diximus transferri potest ad alterum. 

Nam et ipse La Fontaine, quae uno conspectu ample- 
ctitur, ea in unam verborum comprehensionem includere 
solet : 


Un pauvre Bücheron, tout couvert de ramée, 
Sous le faix du fagot aussi bien que des ans 
Gémissant et courbé, marchait à pas pesants 
Et tàchait de gagner sa chaumieére enfumée. 


Simul, quamquam suam cuique verborum ambitui 
faciem dat, ut totius spectaculi naturam aperte intelle- 
gamus, tamen efficit ut singulae partes inter se bene 
secernantur, sive non mutato syllabarum numero sonus 
mutatur : 


Un agneau se désaltérait 
Dans le courant d'une onde pure; . 


sive versus idem non eodem modo dividitur : 


Un mort | s'en allait | tristement 
S'emparer | de son dernier gite; 
Un curé | s'en allait | gaiement 

Enterrer ce mort | au plus vile : 


2 3 3 


ec 
[72] 


Dein res et vocabulo maxime proprio quoque designat et 
notat eodem ordine quo ipsi eas perspiceremus si ante 
oculos nostros positae essent. Mire enim ostenditur, in 
exemplo paulo ante prolato, primum nescio quem ramo- 

rum acervum in media esse silva, dein inclinatum esse 
hunc acervum et gemere, post hominem esse qui gemat 
eumque tardo gradu incedere, postremo eum ad tugurium 
contendere in ultima silva positum quod ex fumo cognosca- 
tur. Nec minus mire rivulus nobis proponitur ante colum- 
bam, agnus vero ante fontem, via ante equos, equi vero 


ante currum : 


Un agneau se désaltérait 
Dans le courant d'une onde pure. 


Dans un chemin montant, sablonneux, malaisé 
Et de tous les cótés au soleil exposé 
Six forts chevaux tiraient un coche. 


Talia non suscipit Tacitus depingenda, sed non aliter 
depingit quae suscipit. Quamobrem (quamvis La Fontaine 
interdum longe dissimili arte utatur) non negandum est 
cerlissima eos cognatione inter se conjunctos esse. 


Sed quid mirum si ii eodem modo slüilum tractant, qui 
ex ejusdem magistri ludo exierunt? Si enim ab aliquo La 
Fontaine doctus est, quanli referret verba apte collocari, 
quis hoc ei monstravit, nisi qui pervulgatum illum scripsit 
versum? 


Montesque per altos 
Contenta cervice trahunt stridentia plaustra !. 


Si autem Tacitus ante La Fontaine eandem artem accepit 
ab aliquo, quis hanc ei tradidit, nisi qui effecit ut miro 
quodam ordine conspiceremus primum equos, dein inanem 


1. G., III, 536. 

currum, post viri corpus resupinum, post manus lora 
tamen tenentes, post comam quae per terram trahitur, 
postremo hastam qua pulvis inscribitur? 

Infelix puer... 

Fertur equis, curruque haeret resupinus inani, 


Lora tenens tamen ; huic cervizque comaeque trahuntur 
Per terram et versa pulvis inscribitur hasta. 


En vero quae intuens Tacitus singulorum hominum 
simulacra pingebat : 


Dira solo fixos oculos aversa tenebat. 


Celsa sedet Aeolus arce 
Sceptra tenens. 


Dederatque comam diffundere ventis 
Nuda genu, nodoque sinus collecta fluentes ?. 


En quae sibi proponens imitanda binorum ternorumve 
hominum simulacra ex eodem marmore ducebat : 


Constitit in digitos extemplo arrectus uterque 
Bracchiaque ad superas interritus extulit auras. 


Ipse uno graditur comitatus Achate 
Bina manu lato crispans hostilia ferro ?. 


En quae sibi assumens in exemplum virorum exsequias 
. aliasque ejusmodi res in saxo insculpebat : 


Interea ad templum non aequae Palladis ibant 
Crinibus Iliades passis peplumque ferebant 
Suppliciter tristes et tunsae pectora palmis *. 


, 1, 318-320. 

, l, 482, 56, 319. 
, V, 426; 1, 313. 
, 


1. A. 
2. A. 
3. A. 
4. A. I, 419. 

Immo, quemadmodum multa sunt apud Tacitum (ut 
paulo ante animadvertimus) quae tibi Trajani columnae 
memoriam ilico referant, ila multa sunt apud Vergilium 
in quibus nescio quas statuas imitari voluisse videtur. 
Nam, ut notissimum illum omittam Laocoonta, quot nobis 
athletas, quam eximia arte confectos in quinto Aeneidos 


libro reliquit! 


Ostenditque umeros latos alternaque jactat 
Bracchia protendens, et verberat ictibus auras. 


Haec fatus, duplicem ex humeris rejecit amictum, 
Et magnos membrorum artus, magna ossa lacertosque 
Exuit atque ingens media consislit arena !. 


Nihil aliud igitur Tacitus est nisi Vergilius quidam in 
solutam orationem translatus? Minime. Nam alter alteram 
tractavit materiam et alter ab altero saepissime hoc distat, 
quod Tacitus simulacra jam confecta nobis ponit ante 
oculos: « Jam in mortem centurioni ferrum destringenti 
protendens uterum « ventrem feri » exclamavit », Vergi- 
lius vero simul atque conficiuntur : 


Implicuitque coma laevam, dextraque coruscum 
Ectulit ac lateri capulo tenus abdidit ensem ?. 


Tacitus ergo non merus Vergilius est, sed Vergilius 
quidam qui propius ad fingendi et insculpendi artem 
accedit. Itaque procul ab iis evocandus est qui pictoribus, 
ut Michelet, ut Saint-Simon, sunt cognati. Quod clarius 
eliam apparebit, postquam cum Racine in Britannici 


4. A., V, 375, 421. 
2, A., IL, 550. 

morte depingenda collatus erit. Nam, cum ab eo ipso, a quo 
omnium velerum optimus pictor vocatus est, aliquando in 
exemplum sit assumptus, nonne nostrum est utrumque hoc 
loco comparare? 


Britannici morte omnes qui aderant obstupefacti sunt. 
Non quo quisquam ignoraret qua invidia Aenobarbi filius 
Claudii filium prosequeretur. Immo plerique timebant ne 
tantum odium nihil nisi caedes expleret. Ac nescio an 
quidam, eo ipso die quo princeps interfectus est, veriti 
sint ut cena ad quam vocali erant sine sanguine absolve- 
retur. Sed venenum tam sollerter infusum est, principis 
artus tam festinanter pervasit, ut, cum ei spiritus ereptus 
est, cuncli atloniti manerent. Nonne autem stupent ii 
quoque qui Taciti narrationem legunt? Nam, quamquam 
Annalium tertii decimi libri sextum decimum caput legere 
incipientibus patet prope esse ut ultimae tragoediae parti 
intersint, tamen dum haec legunt : « Innoxia adhuc ac 
praecalida et libata gustu potio traditur Britannico; dein 
postquam fervore aspernabatur, frigida in aqua adfunditur 
venenum », num putant fore ut posterioribus verbis Bri- 
tannicus spiritu carens sibi offeratur? « ... venenum, quod 
ita cunctos ejus artus pervasit, ut vox pariter et spiritus 
raperentur ». In eo igitur fuit ars Taciti, ut veneni effu- 
sionem et Britannici extremum spiritum, sublatis iis quae 
interim facta. sunt, uno verborum ambitu exponeret. 

Interempto Britannico, « trepidatur a cireumseden- 
tibus ». Diffugiunt alii, alii resistunt et Neronem intuentur. 
Illos duo verba a nostris oculis celerrime procul removent ; 
hos plurium verborum ambitus, et ita dispositorum ut par- 

ticipiis terminetur, efficit ut nobis ante oculos diu rema- 
neant : « Diffugiunt imprudentes; at quibus altior intellectus 
resistunt defixi et Neronem intuentes. » Unius Neronis non 
perturbatur animus; testimonio est, quod nec corpus 
movetur : « Ille ut erat reclinis et nescio similis », nec 
(idque praesertim nolandum est) vox mutatur; quare, ut 
intellegas, quam tranquilla voce de Britannici morbo 
quaedam explicaverit, ea Tacitus refert o//iqua oratione : 
« Ille, ut erat reclinis et nescio similis, solitum ita ait per 
comitialem morbum, quo prima ab infantia afflietaretur 
Britannicus, et redituros paulatim visus sensusque. » 
Quam narrationem Racine nullo modo assecutum esse 
omnes fere uno ore affirmabant qui initio hujusce saeculi 
scripla judicabant. Praecipue ei vitio verlebant, quod 
de cibis a ministro exploratis, de praecalida potione 
Britannico tradita, de veneno frigida in aqua affuso, ne 
unum quidem verbum fecisset. « Sive talia despiciebat, 
inquit eorum unus, sive versibus exprimere non poterat, hoc 
unum expressit, quomodo affecli essent animi eorum qui 
circum sedebant !:. » Quam caeci qui non viderent quare ex 
eo quem Racine imitabatur quaedam essent mutanda! Rem 
cnim sic narrat Tacitus, ut narrare debuit qui multo post 
fuit, qui certos habuit auctores, ad quem ipsum non perti- 
nebat mors Britannici. Narratur contra res apud Racine 
ab eo qui ipse sceleri interfuit, nec scit tamen quomodo sit 
paratum; isque eam alloquitur cui haec caedes calami- 
talem portendit. Quam igitur absurdum fuisset, si id. Ra- 


1. « Soit dídain pour ces circonstances, soit difficulté de les exprimer 
en vers, Racine les a négligées dans le récit de Burrhus et se borne à 
rendre l'efTelL moral de l'empoisonnement sur les spectateurs. » Sainte- 
Beuve, Portraits lilléraires, t. Y, p. 83. 

cine rettulisset quod eae quas inducit personae ignorabant 
aut de quo nihil laborabant! Quam ineptum, si nos 
docuisset principum liberos cum celeris idem aetatis 
nobilibus sedentes vesci cibosque Britannici delectum ex 
ministris gustu explorare! Nisi forte Agrippinae expo- 
nenda erant quae ante ipsius oculos cotidie fieri solebant; 
aut tragoediae ita tractandae sunt ut personae, dum inter 
se loqui videntur, reapse loquantur cum spectatoribus et 
de rebus gestis historicorum more disserant ! ! 

Quid quinti actus initio sibi velit Burrhus, nobis in 
memoriam redeat. In Neronis gratiam Britannicum se 
reduxisse existimat. It ad cenam in qua alter alterius 
accepturus est jusjurandum. Quid igitur ei curae erit? id 
unum quod principes sunt aut acturi aut dicturi. Nihil 
nisi principes animadvertet; sed principum ne minimus 
quidem gestus, ne minimum quidem verbum eum fugiet. 
Neronem aspiciet surgentem, fratrem compleclentem, 
poculum sumentem; loquentis orationem tam attente 
audiet, ut ipsa verba referre possit : 

À peine l'empereur a vu venir son frere, 

Il se léve, il l'embrasse, on se tait, et soudain 

César prend le premier une coupe à la main. 

« Pour achever ce jour sous de meilleurs auspices, 

Ma main de cette coupe épanche les prémices, 

Dit-il. Dieux que j'appelle à cette effusion 

Venez favoriser notre réunion. » 
Dein Narcissum aspiciet. venenum in poculum infun- 
dentem, Britannicum id ad os admoventem, oculis lumen 

1. Quod in tragoediis romanticis quas dicimus saepe evenit : « Tiens, 
voilà un bon de dix écus noble rose. Fais bien attention que la noble rose 


n'est pas démonélisée comme l'écu sol et le ducat polonais et qu'elle vaut 
douze livres. » Hen»i IIl et sa cour, acte 1, sc. 3. 

ereptum, corpus in lectum delapsum. Haec omnia puncto 
temporis confecta sunt, sed nihil eorum non poterat Bur- 
rhus discernere : 


Par les mémes serments Britannicus se lie. 

La coupe dans ses mains par Narcisse est remplie, 
Mais à peine ses lévres en ont touché les bords, 
Le fer ne produit pas de si puissants efforts, 
Madame, la lumiére à ses yeux est ravie, 

Il tombe sur son lit sans chaleur et sans vie. 


Quid est concludendum nisi ea quae Taciti narrationem 
vividam reddunt, ab Racine narratione nequaquam abesse? 
Hic igitur in rebus depingendis non fuit inferior quam ille. 
Immo, non fuit dissimilis. 

Illud enim primo notandum est eadem a Racine dotteis 
esse quae a Tacito : 

1" Quae fuerit vis veneni : nam lucem oculis ante ere- 
ptam nobis ostendit quam corpus in lectum cadens. 

2» Neronis vocem non esse mutatam, quod animi tran- 
quillitatem apertissime significabat : nam, etsi Racine 
imperatoris orationem, non obliqua, ut Tacitus, sed recta 
oratione refert, non obliviscendum eam non esse legendam, 
sed a tragoedo pronuntiandam; qua autem voce in scaena 
sit pronuntianda, id ipso versus numero indicari quis 
negabit, dum modo aures non hebetiores habeat? 


Ce mal dont vous craignez, dit-il, la violence 
À souvent sans péril attaqué son enfance. 


3? Quanta cura interfectores caedem paravissent; nam 

Burrhus aliquid insoliti animadvertit, quo, statim post 
confectum scelus, cuncta mire illustrantur : 


La coupe dans ses mains par. Narcisse est remplie. 


4? Ut spectantium alii aliter se gesserint : 


La moitié s'épouvante et sort avec des cris; 
Mais ceux qui de la cour ont un plus long usage 
Sur les yeux de César composent leur visage. 


Dein notandum est, non solum eadem esse depicta a 
Racine quae a Tacito, sed eodem fere modo : 


La coupe dans ses mains par Narcisse est remplie. 
Mais à peine ses lévres en ont touché les bords... 
Cependant sur son lit il demeure penché... 


Aliquem in his versibus esse colorem, nemo affirmabit. 
Non tam suppeditabunt pictoribus quod depingant quam 
statuariis quod fingant. Sed nonne ob id ipsum ad Taciti 
artem proxime accedere tibi videntur? 


IV 


Hoc ultimum caput scribere instituenti nequaquam mihi - 
proposui ut quaererem quis in pingendo palma dignis- 
simus esset. Sed, quibus finibus Taciti ingenium circum- 
scriptum teneretur, in animo habui, apertius, si possem, 
definire. Non igitur necesse est cum pluribus comparetur, 
si jam nunc haec duo effici possunt. Primum ut si inter 

rerum scriptores invenire volueris quos cum Tacito con- 
ferre possis, nusquam sint quaerendi nisi inler eos qui, 
poelarum more, praeterila ad vitam revocare, absentia 
tibi sub oculos subjicere valent; non ergo quaerentur 
inler veteres, sed inter quosdam recenlium. Dein ut 
inter. poetas, vel qui versibus vel qui soluta oratione usi 
sunt, non tam comparetur cum iis qui colorum splen- 
dore, ut Michelet, ut Bossuet, ut Saint-Simon, quam cum 
iis qui, ut La Fontaine, ut Vergilius, ut Racine, verbis 
bene eligendis et bene disponendis praestiterunt. 

Nunc quam verum sit, mea quidem sententia, illud 
nostri Racine « Tacitus omnium velerum optimus pictor », 
brevissime explanari potest. 

Qui Tacitum extollunt quod summus fuerit pingendi 
arlifex el reipsa admirantur quod hominum mores optime 
descripserit, multum de ejus gloria detrahunt; nec scio 
an non id in eo laudent quod habuerit praestantissimum. 
Non enim solum animos, sed corpora egregie describit, 
nec describit animos nisi corpora describendo. Qui vero 
regiones, res, homines vividis « coloribus » a Tacito 
« pielos » semper in ore habent, alienam in eum laudem 
transferre mihi videntur. Non enim regiones, sed tantum 
homines, nec in hominibus corporum formas, sed fere 
tantum motus et gestus curare solet; nec is est qui 
colorum splendore, sed qui lineamentis subtiliter ductis 
et parlibus bene ordinatis eniteat. 

Quod si igitur haec vox pictoris ad aliquem scriptorem 
traducta significat eum optime efficere ut res videamus, 
nemo Tacito nec anteponetur inter recentes, nec fortasse 
adaequabitur inter veteres. Quod si aulem ita intellegenda 

esl, ul cum iis qui « tabulas pingunt » comparandus sit, 
non jam piclor, sed fictor vocabitur Tacitus, oplimus vero 
fictor, quippe qui omnes sua aetate aclas tragoedias 


egregie insculptas nobis reliquerit. 


FINIS 

